Kannada-LLM-Labs/Wikipedia-Kn huggingface dataset:
ಮಾಚಿಪತ್ರೆ



ಮಾಚಿಪತ್ರೆ
ವೈಜ್ಞಾನಿಕ ಹೆಸರು:ಆರ್ಟಿಮೀಸಿಯಾ ವಲ್ಗ್ಯಾರಿಸ್

ಇತರೆ ಹೆಸರುಗಳು
ಮಗ್ವರ್ಟ್, ನದಿಮುಖದ ಮಗ್ವರ್ಟ್, ಫೆಲೋನ್ ಮೂಲಿಕೆ, ಕ್ರಿಸಾಂಥಮಂ ವೀಡ್, ಕಾಡು ಮಗ್ವರ್ಟ್, ನಾವಿಕನ ತಂಬಾಕು, ನಾಟಿ ಮ್ಯಾನ್, ಓಲ್ಡ್ ಮ್ಯಾನ್, ಸೇಂಟ್ ಜಾನ್ಸ್ ಪ್ಲಾಂಟ್.

ದೈಹಿಕ ರಚನೆ
ಮಾಚಿಪತ್ರೆ ಸಸ್ಯವು ಕನಿಷ್ಠ 1-2 ಮೀ ಉದ್ದದ ಮರದ ಮೂಲವನ್ನು ಅವಲಂಬಿಸಿರುತ್ತದೆ. 
5-20 ಸೆಂ.ಮೀ ಉದ್ದ, ಗಾಢ ಹಸಿರು, ಕೆಂಪು ಇಲ್ಲವೇ ನೇರಳೆ ಛಾಯೆ ಇಲ್ಲವೇ ಕೆಳಭಾಗದಲ್ಲಿ ಬಿಳಿಯ ರೋಮವನ್ನು ಹೊಂದಿರುತ್ತವೆ. 
ಸಣ್ಣ ಹೂವುಗಳು ಕೆಂಪು ಹಾಗೂ ಗಾಢ ಹಳದಿ ದಳಗಳಿಂದ ಕೂಡಿರುತ್ತವೆ. ಹೂಗಳನ್ನು ಸಾಮಾನ್ಯವಾಗಿ ಆಗಸ್ಟ್ -ಅಕ್ಟೋಬರ್‍ನಲ್ಲಿ ಕಾಣಬಹುದು.

ವೈದ್ಯಕೀಯ ಉಪಯುಕ್ತತೆ
ಜೀರ್ಣಾಂಗ ವ್ಯವಸ್ಥೆಗೆ ಸಂಬಂಧಿಸಿದ ಔಷಧಿಗಳಲ್ಲಿ.
ಮುಟ್ಟಿನ ಸಮಸ್ಯೆ
ಇದರ ಎಲೆಗಳನ್ನು ಹಸಿವು ವರ್ಧಕ, ಮೂತ್ರವರ್ಧಕ, ನಿದ್ರಾಜನಕ ಎನ್ನಲಾಗುತ್ತದೆ.
ಎಲೆ ಹಾಗೂ ಹೂವಿನ ಮೇಲ್ಭಾಗದ ದ್ರಾವಣವನ್ನು ಸಂಧಿವಾತ, ಗರ್ಭಾಶಯದ ಕ್ರಿಯಾತ್ಮಕ ಸ್ರಾವ, ಅಸ್ತಮಾ ಹಾಗೂ ಮೆದುಳಿನ ರೋಗಗಳಿಗೆ ಬಳಸಲಾಗುತ್ತದೆ.
ಎಲೆಗಳನ್ನು ಕಾಲುನೋವಿನ ಚಿಕಿತ್ಸೆಗೂ ಬಳಸಲಾಗುತ್ತದೆ.

ಇತರೆ ಉಪಯೋಗಗಳು
ತಾಜಾ ಅಥವಾ ಒಣಗಿದ ಸಸ್ಯವನ್ನು ಕೀಟನಾಶಕವಾಗಿ ಬಳಸಲಾಗುತ್ತದೆ.
ಸುವಾಸನೆಗಾಗಿ ಹಾಗೂ ಕಹಿಗಾಗಿ ಉಪಯೋಗಿಸಲಾಗುತ್ತದೆ.
ಹುದುಗಿಸಿ, ಪಾನೀಯವಾಗಿ ಸೇವಿಸಲಾಗುತ್ತದೆ.

ಪ್ರತಿಬಂಧಕ
ಗರ್ಭವತಿಯರು ಇದನ್ನು ಸೇವಿಸುವುದರಿಂದ ಗರ್ಭಪಾತ ಸಂಭವಿಸಬಹುದು
ಇದರ ದೀರ್ಘಕಾಲಿಕ ಬಳಕೆ ನರಮಂಡಲಕ್ಕೆ ಪರಿಣಾಮ ಬೀರಬಹುದು

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ಮುಟ್ಟಿನ ಮುಂಚಿನ ಉದ್ವೇಗ

ಮುಟ್ಟು ಸಂಭವಿಸುವ ಒಂದರಿಂದ ಎರಡು ವಾರಗಳ ಮೊದಲು ಕೆಲವು ಮಹಿಳೆಯರಲ್ಲಿ ವಿಶಿಷ್ಟ ದೈಹಿಕ ಮತ್ತು ಭಾವನಾತ್ಮಕ ಗುಣಲಕ್ಷಣಗಳು ಗೋಚರಿಸಬಹುದು. ಇದನ್ನು ಮುಟ್ಟಿನ ಮುಂಚಿನ  ಉದ್ವೇಗ (premenstrual syndrome (PMS)) ಎಂದು ಕರೆಯುತ್ತಾರೆ. 

ಈ ಲಕ್ಷಣಗಳು ಮಹಿಳೆಯರಲ್ಲಿ ಬೇರೆ ಬೇರೆಯಾಗಿರುತ್ತವೆ.  ಮುಟ್ಟಿನ ರಕ್ತಸ್ರಾವ ಆರಂಭವಾದೊಡನೆ ಅಥವಾ ಒಂದೆರಡು ದಿನಗಳಲ್ಲಿ ನಿಲ್ಲುತ್ತವೆ. 

ಈ ಲಕ್ಷಣಗಳು ಕಾತುರ, ಉದ್ವೇಗ, ಸಿಡುಕುತನ, ತಲೆನೋವು, ಸುಸ್ತು, ವಾಕರಿಕೆ, ಎದೆಬಡಿತದ ವ್ಯತ್ಯಯ, ಸ್ತನಗಳಲ್ಲಿ ನೋವು ಆಗಿರಬಹುದು. ಈ ಲಕ್ಷಣಗಳು ಕಾಲ ಕಳೆದಂತೆ ಬದಲಾಗಲೂ ಬಹುದು. ಗರ್ಭದಾರಣೆಯ ಸಂದರ್ಭದಲ್ಲಿ ಹಾಗೂ ಮುಟ್ಟು ನಿಲ್ಲುವ ಸಮಯದಲ್ಲಿ ಈ ಗುಣಲಕ್ಷಣಗಳು ಕಾಣಿಸುವುದಿಲ್ಲ.  ಶೇಕಡ 80 ರಷ್ಟು ಮಹಿಳೆಯರು ಮುಟ್ಟಿನ ಮೊದಲು ಕೆಲವು ಲಕ್ಷಣಗಳನ್ನು ಹೊಂದಿರುವುದಾಗಿ ವರದಿಯಾಗಿದೆ.  ಕೆಲವು ಶಮನಕಾರಿ ಔಷಧಿಗಳನ್ನು ಈ ಸಂದರ್ಭಗಳಲ್ಲಿ ಬಳಸಬಹುದು.

ಚಿಹ್ನೆಗಳು ಮತ್ತು ಲಕ್ಷಣಗಳು 
200ಕ್ಕೂ ಹೆಚ್ಚು ನಮೂನೆಯ ಲಕ್ಷಣಗಳು ಮುಟ್ಟಿನ ಮುಂಚಿನ ಉದ್ವೇಗಕ್ಕೆ ಸಂಬಂಧಪಟ್ಟಿವೆ. ಅವುಗಳಲ್ಲಿ ಸಾಮಾನ್ಯ ಭಾವನಾತ್ಮಕ ಮತ್ತು ಭಾವನಾತ್ಮಕವಲ್ಲದ, ನಿರ್ದಿಷ್ಟ ಲಕ್ಷಣಗಳು ಸೇರಿವೆ. ಅವು ಒತ್ತಡ, ಆತಂಕ, ತೊಂದರೆ, ನಿದ್ರೆ, ತಲೆನೋವು, ಸುಸ್ತು, ಮನಸ್ಥಿತಿ ಬದಲಾವಣೆಗಳು, ಹೆಚ್ಚಿದ ಭಾವನಾತ್ಮಕ ಸಂವೇದನೆ, ಮತ್ತು ಲೈಂಗಿಕ ಆಸಕ್ತಿಯಲ್ಲಿ ಬದಲಾವಣೆಗಳು ಆಗಿರಬಹುದು.

ಇದಕ್ಕೆ ಸಂಬಂಧಿಸಿದ ಭೌತಿಕ ಲಕ್ಷಣಗಳು ಕೆಳಗಿನ ಬೆನ್ನು ನೋವು, ಹೊಟ್ಟೆ ಸೆಳೆತ, ಮಲಬದ್ಧತೆ/ಅತಿಸಾರ, ಸ್ತನಗಳ ಊತ ಅಥವಾ ಮೃದುತ್ವ, ಮೊಡವೆ, ಸ್ನಾಯು ನೋವು, ಮತ್ತು  ಅತಿಯಾದ ಹಸಿವು. ಮಹಿಳೆಯಿಂದ ಮಹಿಳೆಗೆ ಈ ಲಕ್ಷಣಗಳು ಮತ್ತು ಅವುಗಳ ತೀವ್ರತೆ ಬದಲಾಗುತ್ತದೆ. ಎಲ್ಲರಿಗೂ ಎಲ್ಲ ಲಕ್ಷಣಗಳು ಕಂಡುಬರಬೇಕಾಗಿಲ್ಲ.

ಕಾರಣಗಳು 
ಮುಟ್ಟಿನ ಮುಂಚಿನ ಉದ್ವೇಗ ಅಥವಾ ಋತುಸ್ರಾವದ ಮುನ್ನಾ ಉದ್ವೇಗ ನಿಖರವಾದ ಕಾರಣಗಳು ತಿಳಿದಿಲ್ಲ. ಆದರೆ ಇದರಲ್ಲಿ ಹಲವಾರು ಅಂಶಗಳು ಭಾಗಿಯಾಗಬಹುದು.  ಋತುಚಕ್ರದ ಸಮಯದಲ್ಲಿ ಹಾರ್ಮೋನುಗಳಲ್ಲಿ ಆಗುವ ಬದಲಾವಣೆಗಳು ಪ್ರಮುಖ ಪಾತ್ರವಹಿಸುತ್ತವೆ.  ಬದಲಾಗುತ್ತಿರುವ ಹಾರ್ಮೋನ್ ಮಟ್ಟದ ಪರಿಣಾಮ ಕೆಲವು ಮಹಿಳೆಯರಲ್ಲಿ ಇತರರಿಗಿಂತ ಹೆಚ್ಚು. ಮೆದುಳಿನ ರಾಸಾಯನಿಕ ಬದಲಾವಣೆಗಳು, ಮಾನಸಿಕ ಒತ್ತಡ, ಭಾವನಾತ್ಮಕ ಸಮಸ್ಯೆಗಳು ಹಾಗೂ ಖಿನ್ನತೆ -ಇವುಗಳು ಮುಟ್ಟಿನ ಮುಂಚಿನ ಉದ್ವೇಗಕ್ಕೆ ಕಾರಣಗಳಾಗಿರುವುದಿಲ್ಲ ಆದರೆ ಇವು ಲಕ್ಷಣಗಳನ್ನು ಇನ್ನಷ್ಟು ಹೆಚ್ಚಿಸಬಹುದು. ಕಡಿಮೆ ಮಟ್ಟದ ಜೀವಸತ್ವಗಳು ಮತ್ತು ಖನಿಜಗಳು, ಅಧಿಕ ಸೋಡಿಯಂ, ಮದ್ಯ,  ಕೆಫೀನ್ -ಇವುಗಳು ಲಕ್ಷಣಗಳನ್ನು ಹೆಚ್ಚಿಸಬಹುದು.

ರೋಗ ಪತ್ತೆಹಚ್ಚುವಿಕೆ 
ಮುಟ್ಟಿನ ಮುಂಚಿನ ಉದ್ವೇಗವನ್ನು ಖಾತರಿಸಿಕೊಳ್ಳಲು ಯಾವುದೇ ನಿರ್ದಿಷ್ಟ ಪ್ರಯೋಗಾಲಯ ಪರೀಕ್ಷೆಗಳು ಅಥವಾ ದೈಹಿಕ ಪರೀಕ್ಷೆಗಳು ಇಲ್ಲ. ಆದರೀ ಪ್ರಮುಖ ಅಂಶಗಳನ್ನು ಗಮನಿಸಬಹುದು:

 ಮಹಿಳೆಯ ಮುಖ್ಯ ದೂರು ಒಂದು ಅಥವಾ ಹೆಚ್ಚು ಭಾವನಾತ್ಮಕ ರೋಗಲಕ್ಷಣಗಳಿಗೆ ಸಂಬಂಧಿಸಿರುತ್ತದೆ (ಅತ್ಯಂತ ಸಾಮಾನ್ಯವಾಗಿ ಕಿರಿಕಿರಿ, ಉದ್ವೇಗ, ಅಥವಾ ಅತೃಪ್ತಿ). ಮಹಿಳೆಯಲ್ಲಿ ಕೇವಲ ದೈಹಿಕ ಲಕ್ಷಣಗಳು (ಸೆಳೆತ ಅಥವಾ ಉಬ್ಬುವುದು) ಆಗಿದ್ದಲ್ಲಿ ಅದು ಮುಟ್ಟಿನ ಮುಂಚಿನ ಉದ್ವೇಗ ಆಗಿರುವುದಿಲ್ಲ.
 ನಿರ್ದಿಷ್ಟವಾಗಿ ಮುಟ್ಟಿನ ಮುಂಚೆ ಪ್ರಾರಂಭವಾಗಿ ಮುಟ್ಟಾಗುತ್ತಿದ್ದಂತೆ ನಿಂತು ಹೋಗುವುದು.
 ಲಕ್ಷಣಗಳು ಮಹಿಳೆಯ ದೈನಂದಿನ ಜೀವನದಲ್ಲಿ ಏರುಪೇರು ಮಾಡುವಷ್ಟು ತೀವ್ರ ಆಗಿರಬೇಕು.

ನಿರ್ವಹಣೆ 
ಮುಟ್ಟಿನ ಮುಂಚಿನ ಉದ್ವೇಗದ  ನಿರ್ವಹಣೆಗೆ ಅನೇಕ ಚಿಕಿತ್ಸೆಗಳನ್ನು ಪ್ರಯತ್ನಿಸಲಾಗಿದೆ. ಸೌಮ್ಯ ಲಕ್ಷಣಗಳಿಗೆ ಕಡಿಮೆ ಉಪ್ಪು, ಕೆಫೀನ್, ಮತ್ತು ವ್ಯಾಯಾಮಗಳನ್ನು ಸೂಚಿಸಲಾಗಿದೆ. ಕ್ಯಾಲ್ಸಿಯಂ ಮತ್ತು ವಿಟಮಿನ್ ಡಿ ಗಳ ಪೂರೈಕೆಯೂ ಸಹಾಯಕವಾಗಬಹುದು.

ಉಲ್ಲೇಖಗಳು 

ಮಹಿಳಾ ಸ್ವಾಸ್ಥ್ಯ ಲೇಖನ
ಕೇತಕಿ

ಇದೊಂದು ಎರಡೂ ಮೂರು ವಂಶಗಳು ಒಂದು ಕುಟುಂಬ ಇದು ಬಾಳೆಹಣ್ಣು ತೋಟಗಳನ್ನು ಒಳಗೊಂಡಿದೆ. 70 ತರಹದ ವಿಭಿನ್ನವಾದ ಬಾಳೆಹಣ್ಣುಗಳನ್ನು ಒಳಗೊಂಡಿದ್ದು ಇದರ ಉಪಯೋಗಗಳು ಸಹ ಹೆಚ್ಚಿದೆ.

ಉಪಯೋಗಗಳು
ಇದು ಉದ್ದನೆಯ ಎಲೆಗಳನ್ನು ಒಳಗೊಂಡಿರುತ್ತದೆ. ಈ ಕಲ್ಲುಬಾಳೆವನ್ನೇ ಆಹಾರ ಪದಾರ್ಥವಾಗಿ ಸಹ ಬಳಸಲಾಗುತ್ತದೆ.

ವಿವರಣೆ
ಇದನ್ನು ಕಾರ್ಲ್ ಲೆನ್ಸಸ್ ಎಂಬಾತನನ್ನು 1753 ರಲ್ಲಿ ಪರಿಚಯಿಸಿದ ಇದು ಅರೇಬಿಕ್  ಭಾಷೆಯಲ್ಲಿ ಬಾಳೆಹಣ್ಣು ಎಂದರ್ಥ. 11 ನೇ ಶತಮಾನದಲ್ಲಿ ಮುಜು ಎಂಬಾತ ಟರ್ಕಿಯಲ್ಲಿ ಪರ್ಷಿಯನ್‍ನಲ್ಲಿ  ಹಣ್ಣು ಎಂದರ್ಥ. ಈ ರೀತಿಯಲ್ಲಿ ಸಾಗಿ ಬಂದು ಕೊನೆಗೆ ನಾನನ್ ಎಂದು ಇಂಗ್ಲೀಷ್‍ನಲ್ಲಿ ಕರೆಯುತ್ತಾರೆ. ಬಾನನ್ ಎಂದರೆ ಬಾಳೆಹಣ್ಣು ಎಂದರ್ಥವಾಗಿದೆ. 1940ರಲ್ಲಿ ಹಲವಾರು ರೀತಿಯ  ಬಾಳೆಹಣ್ಣು ತೋಟಗಳನ್ನು ಬೆಳೆಸಲಾಯಿತು. ಇದನ್ನು ಬೇರೊಂದು ತಳಿಗೆ ಮನುಷ್ಯನೇ ಬದಲಾಯಿಸದನ್ನು ವಿವಿಧ ಬಗೆಯ ಬಾಳೆಹಣ್ಣುಗಳನ್ನೇ ಕೊನೆಗೆ ಮಾನವರಿಂದ ಆಯ್ಕ ಮಾಡುವ ಅತ್ಯಂತ ಸಂಕೀರ್ಣವಾದ ಮೂಲವನ್ನು ಹೊಂದಿದೆ.
ಈ ಬಾಳೆಹಣ್ಣುಗಳು ಬೀಜವಿಲ್ಲದವು. ಆದ್ದರಿಂದ ಅವುಗಳು ಸಸ್ಯವಾಗಿ ಬೆಳೆಯಲ್ಪಟ್ಟಿವೆ. ವಾಸ್ತವವಾಗಿ ಹೆಚ್ಚು ಸಂಕೀರ್ಣವಾದವುಗಳೆಂದರೆ. ಜಾತಿಗಳ ಹೆಸರುಗಳನ್ನು ಹೆಚ್ಚಾಗಿ ಅಲೈಂಗಿಕವಾಗಿರುತ್ತದೆ.
ಎರಡು ರೀತಿಯ ಬಾಳೆಹಣ್ಣುಗಲನ್ನು ಕಾಣಬಹುದು. ಅವು ''ಅಕ್‍ಂಮಿನಾಟ” ಮತ್ತು “ವ್ಯಾಸ ಬೈಬಿಸಿಯ” ಅಂತ್ಯವಿಲ್ಲದ ಬಾಳೆಹಣ್ಣುಗಳು.
1940 ರಿಂದ 1950 ರ ದಶಕಗಳಲ್ಲಿ ಬಳಸಿದ ಬಾಳೆಹಣ್ಣುಗಳು  ಒಳಗಿರುವ ಬಾಳೆ ಎಲೆಯ ಮೇಲೆ ಸೇವಿಸಿದ ಆಹಾರದಿಂದ ತೆಳಿಯ ಹೆಸರುಗಳನ್ನು ಪಡೆಯಲಾಗಿದೆ.

ಉಲ್ಲೇಖಗಳು

ಸಸ್ಯಗಳು
ಹಾಲು ಕರೆಯುವುದು

ಹಾಲು ಕರೆಯುವುದು ಎಂದರೆ ದನಗಳು, ಎಮ್ಮೆ, ಮೇಕೆಗಳು, ಕುರಿಗಳು ಮತ್ತು ಹೆಚ್ಚು ಅಪರೂಪವಾಗಿ ಒಂಟೆಗಳು, ಕುದುರೆಗಳು ಮತ್ತು ಕತ್ತೆಗಳ ಸ್ತನಗ್ರಂಥಿಗಳಿಂದ ಹಾಲು ತೆಗೆಯುವ ಕ್ರಿಯೆ. ಹಾಲನ್ನು ಕೈಯಿಂದ ಅಥವಾ ಯಂತ್ರದಿಂದ ಕರೆಯಬಹುದು, ಮತ್ತು ಇದಕ್ಕೆ ಪ್ರಾಣಿಯು ಪ್ರಸಕ್ತವಾಗಿ ಅಥವಾ ಇತ್ತೀಚೆಗೆ ಗರ್ಭಧರಿಸಿರಬೇಕಾಗುತ್ತದೆ.

ಕೆಚ್ಚಲಿನ ಮೊಲೆತೊಟ್ಟುಗಳನ್ನು ತಿಕ್ಕಿ ಅವುಗಳನ್ನು ಮೃದುವಾಗಿ ಕೆಳೆಗೆ ಎಳೆದು ಕೈಯಿಂದ ಹಾಲನು ಕರೆಯಲಾಗುತ್ತದೆ, ಮತ್ತು ಹಾಲನ್ನು ಬಕೆಟ್‍ನಲ್ಲಿ ಚಿಮ್ಮಿಸಲಾಗುತ್ತದೆ. ಎರಡು ಮುಖ್ಯ ವಿಧಾನಗಳನ್ನು ಬಳಸಲಾಗುತ್ತದೆ: ಮೊದಲನೇ ವಿಧಾನದಲ್ಲಿ, ಮೊಲೆತೊಟ್ಟಿನ ಅಗ್ರಭಾಗವನ್ನು ಬೆರಳು ಮತ್ತು ಹೆಬ್ಬೆರಳ ನಡುವೆ ಹಿಸುಕಿ ಮುಚ್ಚಲಾಗುತ್ತದೆ, ಮತ್ತು ಇದರಿಂದ ಹಾಲು ಕೆಳಭಾಗದಲ್ಲಿ ಸಿಕ್ಕಿಬೀಳುತ್ತದೆ, ಮತ್ತು ನಂತರ ಇದನ್ನು ಇತರ ಬೆರಳುಗಳಿಂದ ಹಿಂಡಲಾಗುತ್ತದೆ, ಮತ್ತು ಹಾಲನ್ನು ಮೊಲೆತೊಟ್ಟಿನ ತುದಿಯಲ್ಲಿನ ರಂಧ್ರದ ಮೂಲಕ ಹೊರಚಿಮ್ಮಿಸಲಾಗುತ್ತದೆ. ಎರಡನೇ ವಿಧಾನದಲ್ಲಿ, ಮೊಲೆತೊಟ್ಟಿನ ಅಗ್ರಭಾಗವನ್ನು ಬೆರಳು ಮತ್ತು ಹೆಬ್ಬೆರಳ ನಡುವೆ ಹಿಸುಕಿ ಮುಚ್ಚಲಾಗುತ್ತದೆ, ಮತ್ತು ನಂತರ ಅವುಗಳನ್ನು ಮೊಲೆತೊಟ್ಟಿನ ಕೆಳಕ್ಕೆ ಜಾರಿಸಲಾಗುತ್ತದೆ, ಮತ್ತು ಹಾಲನ್ನು ಕೆಳಗಡೆಗೆ ತಳ್ಳಲಾಗುತ್ತದೆ.

ಅಭಿವೃದ್ಧಿಹೊಂದಿದ ವಿಶ್ವದಲ್ಲಿ ಬಹುತೇಕವಾಗಿ ಹಾಲನ್ನು ಕರೆಯುವ ಯಂತ್ರಗಳನ್ನು ಬಳಸಿ ಕರೆಯಲಾಗುತ್ತದೆ. ಹಸುವಿನ ಮೊಲೆತೊಟ್ಟುಗಳಿಗೆ ಮೊಲೆತೊಟ್ಟು ಬಟ್ಟಲುಗಳನ್ನು ಜೋಡಿಸಲಾಗುತ್ತದೆ, ಮತ್ತು ನಂತರ ಹಾಲನ್ನು ತೆಗೆಯಲು ಈ ಬಟ್ಟಲುಗಳು ಸಾಮಾನ್ಯ ಹಾಗೂ ನಿರ್ವಾತ ಗಾಳಿ ಒತ್ತಡಗಳ ನಡುವೆ ಪರ್ಯಾಯವಾಗುತ್ತವೆ. ಹಾಲನ್ನು ಸಂಗ್ರಹಣೆಗಾಗಿ ದೊಡ್ಡ ಸಗಟು ಟ್ಯಾಂಕ್‍ಗೆ ಸೇರಿಸುವ ಮುಂಚೆ ಅದನ್ನು ಸೋಸಿ ತಣ್ಣಗಾಗಿಸಲಾಗುತ್ತದೆ.

ಇಂದು ಹಸುವಿಗೆ ಯಾವಾಗ ಹಾಲು ಕರೆಸಿಕೊಳ್ಳಬೇಕು ಎಂಬ ಆಯ್ಕೆಯ ಸ್ವಾತಂತ್ರ್ಯವನ್ನು ನೀಡುವ ಸಂಪೂರ್ಣವಾಗಿ ಸ್ವಯಂಚಾಲಿತ ಹಾಲು ಕರೆಯುವ ಯಂತ್ರಗಳು ಇವೆ. ಇದರಿಂದ ದೊಡ್ಡ ಪ್ರಮಾಣದ ಹಾಲನ್ನು ಹೆಚ್ಚು ಪರಿಣಾಮಕಾರಿಯಾಗಿ ಪಡೆಯುವುದಕ್ಕೆ ಅವಕಾಶವಾಗುತ್ತದೆ.

ಉಲ್ಲೇಖಗಳು

ಕ್ಷೀರೋತ್ಪನ್ನಗಳು
ಗರ್ಭಕೋಶ ಒಡೆಯುವುದು

ಗರ್ಭಧಾರಣೆ ಅಥವಾ ಪ್ರಸವದ ಸಮಯಲ್ಲಿ ಗರ್ಭಕೋಶದ ಸ್ನಾಯುಗೋಡೆಯು ಬಿರುಕುಬಿಡುವುದು ಅಥವಾ ಒಡೆಯುವುದನ್ನು ಗರ್ಭಕೋಶ ಒಡೆಯುವುದು ಅಥವಾ ಗರ್ಭಕೋಶದ ಛಿದ್ರ ಎನ್ನುತ್ತಾರೆ. ಯೋನಿಯಲ್ಲಿ ರಕ್ತಸ್ರವಾವವಾಗುವುದು ಅಥವಾ ಹೆಚ್ಚಿದ ನೋವು ಇದರ ಲಕ್ಷಣಗಳು.ಇದರಿಂದಾಗಿ ಮಗುವಿನ ಅಥವಾ ತಾಯಿಯ ಮರಣ ಅಥವಾ ಅಂಗಾಂಗ ಊನವಾಗಬಹುದು.

ಸಾಮಾನ್ಯವಾಗಿ ಈ ಒಡೆಯುವಿಕೆಯು ಪ್ರಸವದ ಸಮಯದಲ್ಲಿ ಸಂಭವಿಸುತ್ತದಾದರೂ ಕೆಲವೊಮ್ಮೆ ಗರ್ಭಧಾರಣೆಯ ಪ್ರಾಥಮಿಕ ಹಂತಗಳಲ್ಲೂ ಆಗಬಹುದು. ಪ್ರಸವದ ಸಮಯದಲ್ಲಿ ಮಗುವಿನ ಹೃದಯಬಡಿತವು ಗಣನೀಯವಾಗಿ ಇಳಿಮುಖವಾದರೆ ಗರ್ಭಕೋಶವು ಒಡೆಯುವ ಅಥವಾ ಒಡೆಯಬಹುದಾದ ಸಾಧ್ಯತೆಯನ್ನು ವೈದ್ಯರು ಗಮನಿಸುತ್ತಾರೆ.

ತುರ್ತು ಶಸ್ತ್ರಚಿಕಿತ್ಸೆಯ ಮೂಲಕ ಇದನ್ನು ನಿಯಂತ್ರಣಕ್ಕೆ ತರಲು ಪ್ರಯತ್ನಿಸಲಾಗುತ್ತದೆ. ರಕ್ತವನ್ನು ನೀಡುವ ಅಗತ್ಯವೂ ಕಂಡುಬರಬಹುದು. ಒಮ್ಮೆ ಗರ್ಭಕೋಶ ಒಡೆದ ಇತಿಹಾಸವಿರುವ ಮಹಿಳೆಯರಿಗೆ ಮುಂದಿನ ಸಲ ಸಿಸೇರಿಯನ್ ಶಸ್ತ್ರಚಿಕಿತ್ಸೆಯನ್ನು ಸಲಹೆ ಮಾಡಲಾಗುತ್ತದೆ.

ಚಿಹ್ನೆಗಳು ಮತ್ತು ಲಕ್ಷಣಗಳು 
ಆರಂಭದ ಹಂತದಲ್ಲಿ ಇದರ ಲಕ್ಷಣಗಳು ಅಷ್ಟು ಗಮನಾರ್ಹವಾಗಿ ಗೋಚರಿಸದು. ಹೊಟ್ಟೆ ನೋವು ಮತ್ತು ಯೋನಿ ಸ್ರಾವ - ಈ ಚಿಹ್ನೆಗಳು ಸಾಮಾನ್ಯವಾಗಿ ಎಲ್ಲ ಗರ್ಭಧಾರಣೆಯಲ್ಲೂ ಇರುವ ಕಾರಣ ಇವು ಗರ್ಭಕೋಶ ಒಡೆಯುವರ ಪೂರ್ವಭಾವಿ ಸೂಚನೆ ಎಂದು ಕಂಡುಹಿಡಿಯುವುದು ಸ್ವಲ್ಪ ಕಷ್ಟ. ಭ್ರೂಣದ ಹೃದಯ ಬಡಿತ ಕಡಿಮೆಯಾಗುತ್ತಿರುವುದು ಒಂದು ಪ್ರಮುಖ ಸೂಚನೆ ಆಗಿರಬಹುದು. ಇದನ್ನು ಯೋನಿ ಮತ್ತು ಗರ್ಭಕೋಶದ ಪರೀಕ್ಷೆಯ ಮೂಲಕವೇ ಪತ್ತೆ ಹಚ್ಚಬೇಕು. 

ಗರ್ಭಕೋಶದ ಛಿದ್ರದಿಂದಾಗಿ ಗರ್ಭಕೋಶದ ಹೊರಗೆ ಮಗು ಬೆಳೆಯುವ ಸಾಧ್ಯತೆಯೂ ಇದೆ.

ತೆಗೆದುಕೊಳ್ಳಬಹುದಾದ ಎಚ್ಚರಿಕೆಗಳು 
ಹಿಂದಿನ ಮಗು ಜನನದಲ್ಲಿ ಸಿಸೇರಿಯನ್ ಶಸ್ತ್ರಚಿಕಿತ್ಸೆ ಆಗಿದ್ದಲ್ಲಿ ಈ ಸಲ ಗರ್ಭಕೋಶ ಒಡೆಯುವ ಸಾಧ್ಯತೆ ಇರುತ್ತದೆ. ಗರ್ಭಕೋಶ ಒಡೆದ ದಾಖಲೆಗಳಲ್ಲಿ ಸುಮಾರು ೫೨% ಮಹಿಳೆಯರಿಗ ಹಿಂದಿನ ಪ್ರಸವದಲ್ಲಿ ಸಿಸೇರಿಯನ್ ಆಗಿತ್ತು ಎಂದು ಅಂಕಿ ಅಂಶಗಳು ಹೇಳುತ್ತವೆ. ಇತರೆ ನಮೂನೆಯ ಗರ್ಭಕೋಶದ ಶಸ್ತ್ರಚಿಕಿತ್ಸೆಗಳೂ ಗರ್ಭಕೋಶದ ಛಿದ್ರಕ್ಕೆ ಕಾರಣಗಳಾಗಬಹುದು. ಕೆಲವೇ ಸಂದರ್ಭಗಳಲ್ಲಿ ಪ್ರಥಮ ಗರ್ಭಧಾರಣೆಯಲ್ಲೂ ಗರ್ಭಕೋಶದ ಛಿದ್ರ ಕಂಡುಬಂದಿವೆ.

ಚಿಕಿತ್ಸೆ 
ತುರ್ತು ಲಪರೋಟೊಮಿ ಮತ್ತು ಸಿಸೇರಿಯನ್ ಶಸ್ತ್ರಚಿಕಿತ್ಸೆ ಮೂಲಕ ಪ್ರಸವ ಜೊತೆಗೆ ರಕ್ತ ವರ್ಗಾವಣೆ -ಇವುಗಳನ್ನು ಗರ್ಭಾಶಯದ ಛಿದ್ರದ ಚಿಕಿತ್ಸೆಗೆ ಸೂಚಿಸಲಾಗುತ್ತದೆ. ರೋಗಿಯ ಪರಿಸ್ಥಿತಿಯನ್ನು ಅವಲಂಬಿಸಿ ಗರ್ಭಕೋಶವನ್ನು ದುರಸ್ತಿ ಮಾಡುಲಾಗುವುದು ಅಥವಾ ತೆಗೆದುಹಾಕಲಾಗುವುದು. ಸರಿಯಾದ ಚಿಕಿತ್ಸೆಯನ್ನು ಮಾಡದಿದ್ದಲ್ಲಿ ತಾಯಿ ಮತ್ತು ಮಗುವಿನ ಇಬ್ಬರ ಜೀವಕ್ಕೂ ಅಪಾಯವಾಗಬಹುದು.

ಉಲ್ಲೇಖಗಳು 

ಮಹಿಳಾ ಸ್ವಾಸ್ಥ್ಯ ಲೇಖನ
ಸ್ತನ ಚೀಲ

ಸ್ತನದ ಒಳಗೆ ದ್ರವ ತುಂಬಿದ ಚೀಲವೇ ಸ್ತನ ಚೀಲ. ಒಂದು ಸ್ತನದ ಒಳಗೆ ಒಂದು ಅಥವಾ ಹೆಚ್ಚು ಸ್ತನ ಚೀಲಗಳು ಇರಬಹುದು. ಅವು ಸಾಮಾನ್ಯವಾಗಿ ಗೋಲಾಕಾರ ಅಥವಾ ಅಂಡಾಕಾರದ ಉಂಡೆಗಳಾಗಿರುತ್ತವೆ. ಸಾಮಾನ್ಯವಾಗಿ ಸ್ತನಚೀಲಗಳು ಮುಟ್ಟಿದಾಗ ದ್ರಾಕ್ಷಿ ಅಥವಾ ನೀರು ತುಂಬಿದ ಬಲೂನ್ ತರಹ ಭಾವನೆಯಾಗುತ್ತದೆ. ಕೆಲವೊಮ್ಮೆ ಅವು ಗಟ್ಟಿಯಾಗಿಯೂ ಕಂಡುಬರುತ್ತವೆ.

ಸ್ತನ ಚೀಲಗಳು ಸಾಮಾನ್ಯವಾಗಿ ನೋವನ್ನುಂಟುಮಾಡುತ್ತವಾದರೂ  ಅವು ಅಷ್ಟು ಹಾನಿಕಾರಕವಲ್ಲ. ಮುಟ್ಟು ನಿಲ್ಲುತ್ತಿರುವ ಮಹಿಳೆಯರಲ್ಲಿ ತಮ್ಮ ೩೦ ರಿಂದ ೪೦ ವರ್ಷ ಪ್ರಾಯದ ಮುಟ್ಟು ನಿಲ್ಲುವ ಮಹಿಳೆಯರಲ್ಲಿ ಇವು ಸಾಮಾನ್ಯವಾಗಿ ಕಂಡುಬರುತ್ತವೆ. ಇವು ಸಾಮಾನ್ಯವಾಗಿ ಮುಟ್ಟು ನಿಂತಾಗ ಕಣ್ಮರೆಯಾಗುತ್ತವೆ. ಕೆಲವೊಮ್ಮೆ ಹದಿಹರೆಯದವರಲ್ಲೂ ಸ್ತನಚೀಲಗಳು ಕಂಡುರುತ್ತವೆ. ನೋವು ಮತ್ತು ಊತಗಳು ಸಾಮಾನ್ಯವಾಗಿ ಋತುಚಕ್ರದ ದ್ವಿತೀಯಾರ್ಧದಲ್ಲಿ ಅಥವಾ ಗರ್ಭಧಾರಣೆಯ ಸಮಯದಲ್ಲಿ ಹೆಚ್ಚಾಗಬಹುದು.

ಸ್ತನ ಚೀಲಗಳಿಗೆ ಸಾಮಾನ್ಯವಾಗಿ ಚಿಕಿತ್ಸೆ ಅನಿವಾರ್ಯವಲ್ಲವಾದರೂ ನೋವು ಅಥವಾ ಕಿರಕಿರಿ ಆಗುತ್ತಿದ್ದಲ್ಲಿ ಚಿಕಿತ್ಸೆ ಮಾಡಬಹುದು. ಹಾಲಿನ ಗ್ರಂಥಿಗಳು ದೊಡ್ಡದಾಗುವುದರಿಂದ ಸ್ತನಚೀಲಗಳು ನಿರ್ಮಾಣವಾಗುತ್ತವೆ. ಅವುಗಳ ಗಾತ್ರ ಒಂದು ನೆಲಗಡಲೆಯಷ್ಟರಿಂದ ಒಂದು ಚಿಕ್ಕ ನಿಂಬೆಹಣ್ಣಿನಷ್ಟಿರಬಹುದು. ಅವುಗಳ ಗಾತ್ರ ಎಷ್ಟಿದ್ದರೂ ಸಾಮಾನ್ಯ ದೈಹಿಕ ಪರೀಕ್ಷೆಯಲ್ಲಿ ಅವುಗಳನ್ನು ಪತ್ತೆಹಚ್ಚುವುದು ಕಷ್ಟ.

ಸ್ತನ ಚೀಲಗಳನ್ನು ಹಾಲಿನ ಗ್ರಂಥಿಗಳ ಜೊತೆ ಗೊಂದಲ ಮಾಡಿಕೊಳ್ಳಬಾರದು. ಅವೆರಡೂ ಬೇರೆ ಬೇರೆ.

ಚಿಹ್ನೆಗಳು ಮತ್ತು ಲಕ್ಷಣಗಳು 
ಸ್ತನ ಚೀಲಗಳ ಚಿಹ್ನೆಗಳು ಮತ್ತು ಲಕ್ಷಣಗಳಲ್ಲಿ ಇವು ಸೇರಿವೆ: 
 ಒಂದು ನಯವಾದ, ಸುಲಭವಾಗಿ ಚಲಿಸಬಲ್ಲ ಅಂಡಾಕಾರದ ಸ್ತನ ಗಡ್ಡೆ.
 ಎದೆ ನೋವು ಅಥವಾ ಗಡ್ಡೆಯ ಪ್ರದೇಶದಲ್ಲಿ ಮೃದುತ್ವ.
 ಮುಟ್ಟಿನ ಮುನ್ನ ಗೆಡ್ಡೆಯ ಗಾತ್ರದಲ್ಲಿ ಮತ್ತು ಮೃದುತ್ವದಲ್ಲಿ ಹೆಚ್ಚಳ. 

ಒಂದು ಅಥವಾ ಅನೇಕ ಸರಳ ಸ್ತನ ಚೀಲಗಳಿಂದಾಗಿ ಸ್ತನ ಕ್ಯಾನ್ಸರ್ ಆಗುವ ಸಾಧ್ಯತೆ ಕಡಿಮೆ.

ಸಾಮಾನ್ಯವಾಗಿ ಸ್ವಯಂ ಪರೀಕ್ಷೆ ಅಥವಾ ದೈಹಿಕ ಪರೀಕ್ಷೆಯಲ್ಲಿ ಸ್ತನಗೆಡ್ಡೆ ಅಥವಾ ಸ್ತನಚೀಲಗಳು ಕಂಡುಬರುವುದಿಲ್ಲ. ಆದರೂ, ಕೆಲವು ಸಂದರ್ಭಗಳಲ್ಲಿ, ವಿಶೇಷವಾಗಿ ಅವು ದೊಡ್ಡದಾಗಿದ್ದರೆ ಅವುಗಳನ್ನು ಗಮನಿಸಬಹುದು.

ರೋಗನಿರ್ಣಯ 

 ಅಲ್ಟ್ರಾಸೌಂಡ್ ಪರೀಕ್ಷೆ ಅಥವಾ ಮ್ಯಾಮೊಗ್ರಮ್ ಮೂಲಕ ಸ್ತನಚೀಲದ ಗುಣವೈಶಿಷ್ಟ್ಯಗಳನ್ನು ಪರಿಶೀಲಿಸಬಹುದು. ಅಲ್ಟ್ರಾಸೌಂಡ್ ಪರೀಕ್ಷೆಯು ಸ್ತನಚೀಲ ಅಥವಾ ಸ್ತನಗೆಡ್ಡೆಯು ಕ್ಯಾನ್ಸರ್ ಆಗಿರಬಹುದೇ ಎಂಬುದನ್ನೂ ನಿರ್ಣಯಿಸಲು ಸಹಾಯಕಾರಿಯಾಗಿದೆ. ಸ್ತನಚೀಲದಿಂದ ತೆಗೆದ ದ್ರವವನ್ನು ಪ್ರಯೋಗಶಾಲೆಗೆ ಕಳುಹಿಸಿ ಪರಿಶೀಲಿಸಬೇಕು.

ಮೇಲೆ ಹೇಳಿದಂತೆ, ಸಾಮಾನ್ಯವಾಗಿ ಮುಟ್ಟುವುದರಿಂದ ಸ್ತನಚೀಲಗಳು ಪತ್ತೆಯಾಗುವುದಿಲ್ಲ.  ಮ್ಯಾಮೊಗ್ರಮ್ ಸ್ಪಷ್ಟ ಚಿತ್ರಣವನ್ನು ನೀಡಬಲ್ಲುದು. 

ಸ್ತನಚೀಲಗಳು ಹಲವು ಕಾಲ ಸ್ಥಿರವಾಗಿ ಇರಬಲ್ಲವು ಅಥವಾ ಇದ್ದಕ್ಕಿದ್ದಂತೆ ಗುಣವಾಗಬಲ್ಲವು.  ಬಹುತೇಕ ಸಂದರ್ಭಗಳಲ್ಲಿ ಸ್ತನಚೀಲಗಳಿಗೆ ಯಾವುದೇ ಚಿಕಿತ್ಸೆಯ ಅಗತ್ಯವಿರುವುದಿಲ್ಲ. ಕೆಲವು ಜಟಿಲ ಅಥವಾ ಸೂಕ್ಷ್ಮ ಸಂದರ್ಭಗಳಲ್ಲಿ ಹೆಚ್ಚಿನ  ರೋಗನಿರ್ಣಯಕ್ಕಾಗಿ ಸೂಜಿ ಬಯಾಪ್ಸಿಯನ್ನು ಮಾಡಿ ಕ್ಯಾನ್ಸರ್ ಹೌದೇ ಅಲ್ಲವೇ ಎಂಬುದನ್ನು ನಿರ್ಣಯಿಸಬಹುದು.

ತಡೆಗಟ್ಟುವಿಕೆ 
ಸ್ತನ ಚೀಲಗಳು ಆಗದಂತೆ ಹಲವು ಸಂದರ್ಭಗಳಲ್ಲಿ  ತಡೆಗಟ್ಟಬಹುದು. ಸ್ತನಚೀಲಗಳು ಆಗದಂತೆ ಎಚ್ಚರಿಕೆ ವಹಿಸಲು ತಜ್ಞರು ಮಾಡುವ ಶಿಫಾರಸುಗಳು -ಉತ್ತಮ ಆರೋಗ್ಯ, ಕೆಲವು ಔಷಧಿಗಳನ್ನು ತೆಗೆದುಕೊಳ್ಳದಿರುವುದು, ಸಮತೋಲಿತ ಆಹಾರ ಸೇವಿಸುವುದು, ಅಗತ್ಯ ಜೀವಸತ್ವಗಳನ್ನು ಸೇವಿಸಸುವುದು, ನಿಯಮಿತವಾಗಿ ವ್ಯಾಯಾಮ ಮಾಡುವುದು, ಮತ್ತು ಮಾನಸಿಕ ಒತ್ತಡ ಆಗದಂತೆ ನೋಡಿಕೊಳ್ಳುವುದು.

ಕೆಫೀನ್ ಸೇವನೆಯಿಂದ ಸ್ತನಚೀಲಗಳು ಆಗುತ್ತವೆ ಅಥವಾ ಹೆಚ್ಚಾಗುತ್ತವೆ ಎಂಬುದು ವೈಜ್ಞಾನಿಕವಾಗಿ ಸಾಬೀತಾಗಿಲ್ಲವಾದರೂ, ಕೆಫೀನ್ ಸೇವನೆಯಿಂದ ದೂರವಿದ್ದಾಗ ಸ್ತನಚೀಲದ ಲಕ್ಷಣಗಳು ಕಡಿಮೆಯಾಗಿವೆ ಅನೇಕ ಮಹಿಳೆಯರು ಎಂದು ವರದಿ ಮಾಡಿದ್ದಾರೆ.  ಕಡಿಮೆ ಉಪ್ಪು ಸೇವನೆ ಕೂಡ ಸಹಾಯ ಮಾಡಬಹುದು.  ಅತಿಯಾದ ಸಕ್ಕರೆ ಸೇವನೆಯು ಸ್ತನಚೀಲಗಳು ಆಗುವ ಸಾದ್ಯತೆಯನ್ನುಹೆಚ್ಚು ಮಾಡಬಹುದು.

ಚಿಕಿತ್ಸೆ 
ಸ್ತನ ಚೀಲಗಳಿಗೆ ಯಾವುದೇ ಚಿಕಿತ್ಸೆಯ ಅಗತ್ಯವಿಲ್ಲ. ಆದರೂ ಅವು ತುಂಬ ದೊಡ್ಡದಿದ್ದರೆ ಅಥವಾ ನೋವಿದ್ದಲ್ಲಿ, ಸ್ತನಚೀಲದಿಂದ ದ್ರವವನ್ನು ತೆಗೆಯುವ ಮೂಲಕ ನೋವನ್ನು ಕಡಿಮೆ ಮಾಡಬಹುದು. ಸೂಜಿ ಬಯಾಪ್ಸಿ ಮೂಲಕ ಇದನ್ನು ಮಾಡಬಹುದಾಗಿದೆ. ಮತ್ತೆ ಮತ್ತೆ ಕಾಣಿಸಿಕೊಳ್ಳುವ ಸ್ತನಚೀಲಗಳನ್ನು ಶಸ್ತ್ರಚಿಕಿತ್ಸೆ ಮೂಲಕ ತೆಗೆಯಬಹುದು. ಶಸ್ತ್ರಚಿಕಿತ್ಸೆಯ ಮೂಲಕ  ಸ್ತನ ಚೀಲವನ್ನು ತೆಗೆಯುವ ಅಗತ್ಯ ಕೆಲವು ಅಪರೂಪದ ಸಂದರ್ಭಗಳಲ್ಲಿ ಕಂಡುಬರಬಹುದು.

ಉಲ್ಲೇಖಗಳು 

ಮಹಿಳಾ ಸ್ವಾಸ್ಥ್ಯ ಲೇಖನ
ಯೋನಿಮುಖದ ಸೋಂಕುಗಳು

ಉರಿಯೂತದಿಂದಾಗಿ ಯೋನಿಮುಖದ ಪ್ರದೇಶವೆಲ್ಲ ಬಾತು, ಕೆಂಪಾಗಿ ಒಸರುವಿಕೆ ಕಾಣಿಸಿಕೊಳ್ಳುತ್ತದೆ. ಉರಿತ ಮತ್ತು ತುರಿಕೆಯಿದ್ದು, ಆ ಭಾಗವನ್ನು ಮುಟ್ಟಿದರೆ ನೋವಾಗುತ್ತಿರುತ್ತದೆ.

ಸೋಂಕಿನ ಲಕ್ಷಣಗಳು
ಯೋನಿಮುಖದ ಉರಿತವು ಗುಂಜೆಲುದಿಮ್ಮು ಹಾಗೂ ಹಿರಿಯ ಯೋನಿದುಟಿಗಳ ರೋಮಕೋಶಿಕೆಯುರಿತ, ಕೀವು ಗುಳ್ಳೆಪಡೆ, ತೀಡು ಗಳಲೆಗಳಿಂದಾಗಿ ಕಾಣಿಸಿಕೊಳ್ಳಬಹುದು. 
ಯೋನಿಯ ಮೈಜಿಡ್ಡಿನ ಜಿಟ್ಟಿಯ ಅಥವಾ ಗಾಯಗಳ ಸೋಂಕಿನಿಂದಾಗಿ ಅಥವಾ ವಿವಿಧ ರತಿರೋಗಗಳ ಲಕ್ಷಣಗಳಲ್ಲೊಂದಾಗಿ ಕಾಣಿಸಿಕೊಳ್ಳಬಹುದು. 
ಚಿಕ್ಕ ಮಕ್ಕಳಲ್ಲಿ ಅಥವಾ ಮುಪ್ಪಿನಲ್ಲಿ ಕಂಡುಬರುವ ಯೋನಿಮುಖದುರಿತ ಸಂಕೀರ್ಣದ ಭಾಗವೆನಿಸಿ ಕಾಣಿಸಬಹುದು. 
ಯೋನಿಮುಖದಲ್ಲಿನ ಮೂತ್ರನಾಳ ಬದಿಯ ಅಥವಾ ಮೂತ್ರನಾಳದಡಿಯ ಬಾರ್ಥೊಲಿನ್ ಗ್ರಂಥಿಗಳ ಸೋಂಕು ಕಾರಣವಾಗಿರಬಹುದು. 
ಮಣಿಮಾಲಣಬೆ ಬೇನೆ, ಲೋಮಕುಂಟಿ ಬೇನೆಗಳೂ ಯೋನಿಮುಖದುರಿತದ ಸಹಭಾಗಿಗಳು. 
ಯೋನಿಮುಖದ ಚರ್ಮವು ಉರಿಗೆಂಜ, ಸಿಬ್ಬು ಮೊದಲಾದ ಸೋಂಕುಗಳಿಂದಲೂ ಬಾಧಿತವಾಗಬಹುದು.

ಸೋಂಕು ನಿವಾರಿಸುವ ಬಗ್ಗೆ
ಮರ್ಮಭಾಗವನ್ನು ಸ್ವಚ್ಛವಾಗಿತ್ತುಕೊಳ್ಳುಬೇಕು. 
ಸ್ವಚ್ಛವಾದ ಒಳ ಉಡುಪುಗಳನ್ನು ಧರಿಸುವುದು. 
ಮುಟ್ಟಿನ ಸಮಯದಲ್ಲಿ ಹಾಗೂ ಬಿಳಿಸೆರಗು, ಅಥವಾ ಬೇರಾವುಕದೇ ಯೋನಿಯುರಿತವಿದ್ದಲ್ಲಿ ಈ ಒಳಸ್ವಚ್ಛತೆಯನ್ನು ಕಾದಿಟ್ಟುಕೊಳ್ಳುವುದು ರೂಢಿಯಾಗಬೇಕು. 
ಸೋಂಕು ತಗುಲಿದಾಗ ನಂಜುರೋಧಕ ದ್ರಾವಣಗಳಿಂದ ತೊಳೆದು, ಮೆತ್ತನೆಯ ಬಟ್ಟೆಯಿಂದ ಒಣಗಿಸಬೇಕು. 
ಸಮಂಜಸವಾದ ಜೀವಿರೋಧಕ ಹಾಗೂ ಬೂಷ್ಟು ರೋಧಕಗಳನ್ನು ಸೋಂದು ತಗುಲಿದ ಭಾಗಕ್ಕೆ ಅಥವಾ ದೇಹದೊಳಬಳಕೆಯಿಂದ ಯೋನಿಮುಖದ ಸೋಂಕುನ್ನು ನಿವಾರಿಸಬಹುದು.
ಬೆದೆಜನಕದ ಕೊರತೆಯಿಂದಾಗೆ ಮಕ್ಕಳಲ್ಲಿ ಮತ್ತು ಮುಪ್ಪಿನವರಲ್ಲಿ ಈ ಉರಿ ಕಂಡು ಬಂದರೆ ಬೆದೆಜನಕದಿಂದ ಕೂಡಿದ ಮುಲಾಮು, ಮಾತ್ರೆಗಳನ್ನು ಕೆಲವು ವಾರೆ ಉಪಯೋಗಿಸಬಹುದು.

ಉಲ್ಲೇಖ

ರೋಗಗಳು
ಗಡೀಪಾರು

ಗಡೀಪಾರು ಎಂದರೆ ಒಬ್ಬರ ಮನೆಯಿಂದ (ಅಂದರೆ ನಗರ, ರಾಜ್ಯ, ಅಥವಾ ದೇಶದಿಂದ) ದೂರ ಇರುವುದು, ಮತ್ತು ಆಗ ಹಿಂತಿರುಗಲು ಅನುಮತಿಯನ್ನು ಸ್ಪಷ್ಟವಾಗಿ ನಿರಾಕರಿಸಲಾಗುತ್ತದೆ ಅಥವಾ ಹಿಂತಿರುಗಿದರೆ ಸೆರೆಮನೆ ಅಥವಾ ಮರಣದ ಬೆದರಿಕೆ ಹಾಕಲಾಗುತ್ತದೆ. ಇದು ಶಿಕ್ಷೆ ಮತ್ತು ಒಂಟಿಜೀವನದ ರೂಪವಾಗಿರಬಹುದು. "ಆಂತರಿಕ ಗಡೀಪಾರು" (ಅಂದರೆ ವಾಸದ ದೇಶದೊಳಗೆ ಬಲವಂತದ ಪುನರ್ವಸತಿ), ಮತ್ತು "ಬಾಹ್ಯ ಗಡೀಪಾರು" (ಅಂದರೆ ನಿವಾಸದ ದೇಶದ ಹೊರಗಡೆ ಗಡೀಪಾರು ಮಾಡುವುದು) ನಡುವೆ ವ್ಯತ್ಯಾಸ ಮಾಡುವುದು ಸಾಮಾನ್ಯವಾಗಿದೆ. ಅತ್ಯಂತ ಸಾಮಾನ್ಯವಾಗಿ ಒಂದು ವೈಯಕ್ತಿಕ ಪರಿಸ್ಥಿತಿಯನ್ನು ವರ್ಣಿಸಲು ಬಳಸಲಾಗುತ್ತದಾದರೂ, ಈ ಪದವನ್ನು ಗುಂಪುಗಳಿಗೆ ಕೂಡ ಬಳಸಲಾಗುತ್ತದೆ (ವಿಶೇಷವಾಗಿ ಸ್ಥಳೀಯ ಅಥವಾ ರಾಷ್ಟ್ರೀಯ ಗುಂಪುಗಳು), ಅಥವಾ ಸಂಪೂರ್ಣ ಸರ್ಕಾರಕ್ಕೆ ಬಳಸಲಾಗುತ್ತದೆ. "ಚೆದುರಿ ಹೋದವರು" ಮತ್ತು "ನಿರಾಶ್ರಿತ"ಗಳಂತಹ ಪದಗಳು ಸ್ವಯಂಪ್ರೇರಿತ ಮತ್ತು ಬಲಾತ್ಕಾರದ ಗುಂಪು ಗಡೀಪಾರನ್ನು ವಿವರಿಸುತ್ತದೆ, ಮತ್ತು "ದೇಶಭ್ರಷ್ಟ ಸರ್ಕಾರ" ಪದವು ಬಲವಂತದಿಂದ ಸ್ಥಳಾಂತರಗೊಂಡ ಮತ್ತು ಆ ದೇಶದ ಹೊರಗಿನಿಂದ ತನ್ನ ನ್ಯಾಯಸಮ್ಮತತೆಯನ್ನು ವಾದಿಸುವ ಒಂದು ದೇಶದ ಸರ್ಕಾರವನ್ನು ವಿವರಿಸುತ್ತದೆ. ಗಡೀಪಾರು ಒಬ್ಬರ ತಾಯಿನಾಡಿನಿಂದ ಸ್ವಯಂ ವಿಹಿತ ನಿರ್ಗಮನ ಕೂಡ ಆಗಿರಬಹುದು. ಸ್ವಯಂ ಗಡೀಪಾರನ್ನು ಹಲವುವೇಳೆ ಅದನ್ನು ಸಾಧಿಸುವ ವ್ಯಕ್ತಿಯಿಂದ ಒಂದು ಪ್ರತಿಭಟನೆಯ ರೂಪವಾಗಿ (ಕಿರುಕುಳ ಅಥವಾ ಕಾನೂನು ವಿಷಯಗಳಿಂದ ತಪ್ಪಿಸಿಕೊಳ್ಳಲು (ಉದಾಹರಣೆಗೆ ತೆರಿಗೆ ಅಥವಾ ಅಪರಾಧದ ಆರೋಪಗಳು), ನಾಚಿಕೆ ಅಥವಾ ಪಶ್ಚಾತ್ತಾಪದ ಕ್ರಿಯೆ, ಒಂದು ನಿರ್ದಿಷ್ಟ ಪ್ರಯತ್ನಕ್ಕಾಗಿ ಸಮಯವನ್ನು ವಿನಿಯೋಗಿಸಲು ಸಾಧ್ಯವಾಗಲು ತಮ್ಮನ್ನು ದೂರವಿರಿಸಿಕೊಳ್ಳುವುದು) ಚಿತ್ರಿಸಲಾಗುತ್ತದೆ.

ಕೆಲವು ಸಂದರ್ಭಗಳಲ್ಲಿ, ಕ್ರಾಂತಿ ಅಥವಾ ಇತರ ಸರ್ಕಾರ ಬದಲಾವಣೆಯ ನಂತರ ಪದಚ್ಯುತ ದೇಶದ ಮುಖ್ಯಸ್ಥನಿಗೆ ಗಡೀಪಾರಾಗಲು ಅವಕಾಶ ನೀಡಲಾಗುತ್ತದೆ, ಇದರಿಂದ ಹೆಚ್ಚು ಶಾಂತಿಯುತ ಪರಿವರ್ತನೆ ನಡೆಯಲು ಅಥವಾ ಕಾನೂನಿನಿಂದ ತಪ್ಪಿಸಿಕೊಳ್ಳಲು ಅವಕಾಶ ಸಿಗುತ್ತದೆ.

ಕಡಿಮೆ ತೆರಿಗೆಗಳಿರುವ ನ್ಯಾಯವ್ಯಾಪ್ತಿಗೆ ಹೋಗುವ ಒಬ್ಬ ಶ್ರೀಮಂತ ನಾಗರಿಕನನ್ನು ತೆರಿಗೆ ದೇಶಭ್ರಷ್ಟನೆಂದು ಕರೆಯಲಾಗುತ್ತದೆ. ಹಠಾತ್ ಐಶ್ವರ್ಯವನ್ನು ಸಾಧಿಸುವ ಲೇಖಕರು ಮತ್ತು ಸಂಗೀತಗಾರರಂತಹ ಸೃಜನಾತ್ಮಕ ಜನರು ಕೆಲವೊಮ್ಮೆ ಈ ಪರಿಹಾರವನ್ನು ಆಯ್ದುಕೊಳ್ಳುತ್ತಾರೆ. ಉದಾಹರಣಗಳಲ್ಲಿ ತಮ್ಮ ಕಾದಂಬರಿಗಳಾದ ಹೋಟೆಲ್ ಮತ್ತು ಏರ್‌ಪೋರ್ಟ್‌ನ ಅಂಕೆತಪ್ಪಿದ ಯಶಸ್ಸಿನ ನಂತರ ತೆರಿಗೆಗಳನ್ನು ತಪ್ಪಿಸಲು ಬಹಾಮಾಸ್‍ಗೆ ಸ್ಥಳಾಂತರವಾದ ಬ್ರಿಟಿಷ್ ಕೆನೇಡೀಯನ್ ಬರಹಗಾರ ಆರ್ಥರ್ ಹೇಲಿ, ಮತ್ತು ಇಂಗ್ಲಿಷ್ ರಾಕ್ ಬ್ಯಾಂಡ್ ರೋಲಿಂಗ್ ಸ್ಟೋನ್ಸ್‌ನವರು ಸೇರಿದ್ದಾರೆ.

ಉಲ್ಲೇಖಗಳು

ಶಿಕ್ಷೆಗಳು
ಗಿಂಡಿ ನೃತ್ಯ



ಗಿಂಡಿ ನೃತ್ಯ
ಗಿಂಡಿ ನೃತ್ಯ ಎನ್ನುವ ಹೆಸರು ಕೇಳಲು ಎಷ್ಟು ಮಧುರವೋ ಆ ನೃತ್ಯವನ್ನು ನೋಡುವುದು ಕೂಡಾ ಅಷ್ಟೇ ಮನೋಹರ. ತಲೆಯ ಮೇಲೆ ಹಾಲು ಅಥವಾ ನೀರು ತುಂಬಿದ ಗಿಂಡಿಯನ್ನು ಇರಿಸಿಕೊಂಡು ಕಲಾವಿದ ಭಜನೆಯ ಸಂಗೀತ ಲಯಕ್ಕೆ ತಕ್ಕಂತೆ ವಿವಿಧ ರೀತಿಯಲ್ಲಿ ಹೆಜ್ಜೆ ಹಾಕುತ್ತಾ, ಹಾವ ಭಾವಗಳನ್ನು ಪ್ರದರ್ಶಿಸುತ್ತಾ ಗಂಟೆಗಟ್ಟಲೆ ತನ್ಮಯತೆಯಿಂದ ನರ್ತಿಸುವ ಪರಿಯೇ ಗಿಂಡಿ  ನೃತ್ಯ.
ವಿಟ್ಠಲ ರುಕುಮಾಯಿ  ದೇವರ ಮುಂದೆ ದೊಡ್ಡ ದೀಪವೊಂದನ್ನು ಬೆಳಗಿಸುತ್ತಾರೆ. ಆ ದಿನ ರಾತ್ರಿ ಭಜನೆಯಲ್ಲಿ ದೊಡ್ಡ ದಂಡೇ ನೆರೆದಿರುತ್ತದೆ. ಈ ನಡುವೆ ‘ಹರಿ ವಿಟ್ಠಲ್  ಜೈ ವಿಟ್ಠಲ್’ ಎಂದು ತಾರಕ ಸ್ವರದಲ್ಲಿ ಭಜಿಸಿ ನರ್ತಿಸಿಕೊಂಡು ದೇವರತ್ತ ಬರುವ ನರ್ತಕನತ್ತ ಜನರ ದೃಷ್ಠಿಯೆಲ್ಲಾ ಹರಿಯುತ್ತದೆ. ಆ ನರ್ತಕ ಸಾಮಾನ್ಯ ನರ್ತಕನಲ್ಲ. ಆತನ ತಲೆಯ ಮೇಲೊಂದು ಪುಷ್ಪಾಲಂಕೃತ ಗಿಂಡಿ ಇರುತ್ತದೆ. ಕೊರಳಲ್ಲಿ ಹೂ ಮಾಲೆ ಇರುತ್ತದೆ. ಸಾಂಪ್ರದಾಯಿಕವಾಗಿ ಕಚ್ಚೆ ಹಾಕಿಕೊಂಡು ಧೋತಿ ಹಾಕಿಕೊಳ್ಳುವನು. ಕೈಯಲ್ಲಿ ಚಿಟಿಕೆ ವಾದ್ಯ. ಭಜನೆಯ ಹಾಡಿಗೆ ತಕ್ಕಂತೆ ಹೆಜ್ಜೆ ಹಾಕುತ್ತಾ ತನ್ಮಯತೆಯಿಂದ ನರ್ತಿಸುವ ಆ ನರ್ತಕನ ತಲೆಯ ಮೇಲಿನ ಗಿಂಡಿ ಮಾತ್ರ ಒಂದಿನಿತೂ ಅಲುಗಾಡದು. ಅದರೊಳಗಿರುವ ಹಾಲಿನ ಒಂದು ಹನಿಯೂ ಹೊರಕ್ಕೆ ಚೆಲ್ಲದು. ದೇವರೆದುರಿನ ದೀಪದ ಸುತ್ತ ‘ಜೈ ವಿಟ್ಠಲ ಹರಿ ವಿಟ್ಠಲ’ ಎನ್ನುತ್ತಾ ನರ್ತಿಸಿ ದೇವರ ಮುಂದೆ ಸಾಷ್ಟಾಂಗ ನಮಸ್ಕಾರ ಮಾಡುವಾಗಲೂ ತಲೆಯ ಮೇಲಿರುವ ಗಿಂಡಿ ಹಾಗೇ ಇರುತ್ತದೆ. ಭಜಕ ವೃಂದಕ್ಕಂತೂ ಈ ದೃಶ್ಯ ಅತ್ಯಂತ ಕೌತುಕಮಯ. ಅದನ್ನು ನೋಡುತ್ತಲೇ ಭಕ್ತ ವೃಂದದಲ್ಲಿ ಅನನ್ಯವಾದ ಶ್ರದ್ಧಾ ಭಕ್ತಿ ಉಂಟಾಗುತ್ತದೆ. ಭಕ್ತಿ ಭಾವದಿಂದ ತುಂಬಿರುವ ಈ ವಿಶಿಷ್ಟ ನೃತ್ಯವೇ ಗಿಂಡಿ ನೃತ್ಯ. ಅತ್ಯಂತ ಪುರಾತನವಾಗಿರುವ ಈ ನೃತ್ಯ ಹಲವು ಬಗೆಯ ವಿಶಿಷ್ಟ ನೃತ್ಯವು ಭಾರತೀಯ ಪರಂಪರೆಯಲ್ಲಿ ಇತ್ತೆಂಬ ವಿಚಾರವೇ ಇಂದು ಲುಪ್ತವಾಗಿದೆ.

ಗಿಂಡಿನೃತ್ಯದ ಚರಿತ್ರೆ
ಪಂಜಾಬಿನ ಸರಸ್ವತಿ ನದಿ ತೀರದಲ್ಲಿ ವಾಸಿಸಿಕೊಂಡಿದ್ದ ಸಾರಸ್ವತ ಬ್ರಾಹ್ಮಣ ಸಮುದಾಯದಲ್ಲಿರುವ ಸಾವಿರಾರು ವರ್ಷಗಳ ಹಿಂದಿನಿಂದಲೂ ಗಿಂಡಿ ನೃತ್ಯ ಕಲೆ ರೂಢಿಯಲ್ಲಿತ್ತು ಎನ್ನಲಾಗಿದೆ. ಅದೀಗ ಮರೆವಿನ ಅಂಚಿಗೆ ಹೋಗಲು ಅನೇಕ ಐತಿಹಾಸಿಕ ಕಾರಣಗಳಿವೆ ಎಂದು ಹೇಳಲಾಗಿದೆ. ವೇದ ಕಾಲದಲ್ಲಿ ಸಾರಸ್ವತ ಬ್ರಾಹ್ಮಣರ ಮೂಲ ಸ್ಥಳವಾಗಿದ್ದ ಸರಸ್ವತಿ ನದಿಯು ಕಾಲ ಕ್ರಮೇಣ ಬತ್ತಿ ಹೋದಾಗ ಸಾರಸ್ವತ ಬ್ರಾಹ್ಮಣರು ದೇಶದ ಇತರೆಡೆಗೆ ವಲಸೆ ಹೋಗಬೇಕಾದ ಅನಿವಾರ್ಯ ಒದಗಿತ್ತು. ಹಾಗೆ ಪಂಜಾಬಿನಿಂದ ಹಲವು ಕವಲುಗಳಾಗಿ ವಲಸೆ ಹೋದಂತಹ ಈ ಬ್ರಾಹ್ಮಣ ವರ್ಗ ಬಂಗಾಲದ ಗೌಡ ದೇಶದಲ್ಲಿ ನೆಲೆಸಿತು. ದುರಾದೃಷ್ಟಕ್ಕೆ ಅಲ್ಲಿಯೂ ಬರಗಾಲ ಕಾಣಿಸಿಕೊಂಡಿತು. ಕ್ರಮೇಣ ಅಲ್ಲಿಂದಲೂ ಮುಂದೆ ಸಾರಸ್ವತ ಬ್ರಾಹ್ಮಣರ ಕವಲು ಕೊಂಕಣ ವಲಯವನ್ನು ಪ್ರವೇಶಿಸಿತು. ಮಹಾರಾಷ್ಟ್ರ, ಗೋವಾ, ಕರ್ನಾಟಕ, ಕೇರಳವನ್ನು ತಲುಪಿದರು. ಸಹಸ್ರಾರು ವರ್ಷಗಳ ಕಾಲ ನಿರಂತರವಾಗಿ ಸಾಗಿದ ವಲಸೆಯಿಂದಾಗಿ ಸಾರಸ್ವತ ಬ್ರಾಹ್ಮಣರಲ್ಲಿ ಸಾಂಸ್ಕøತಿಕ ಸಿರಿವಂತಿಕೆ ಸ್ವಲ್ಪ ಮಟ್ಟಿಗೆ ನಷ್ಟವಾಗಿರುವ ಸಾಧ್ಯತೆಯಿದೆ ಎಂದು ಹೇಳುತ್ತಾರೆ. 
ಭಗವಂತನ್ನು ಒಲಿಸಿಕೊಳ್ಳಲು ಮಾಡಲಾಗುವ ನೃತ್ಯ ಪ್ರಕಾರಗಳಲ್ಲಿ ಗಿಂಡಿ ನೃತ್ಯವೂ ಒಂದಾಗಿದೆ. ಅದು 500 ವರ್ಷಗಳ ಹಿಂದೆಯೇ ದಕ್ಷಿಣ ಕನ್ನಡದ ಗೌಡಸಾರಸ್ವತ ಬ್ರಾಹ್ಮಣ ಸಮುದಾಯದ ಸೇವಸ್ಥಾನಗಳಲ್ಲಿ ಚಾಲ್ತಿಯಲ್ಲಿತ್ತೆಂಬುದು ದೇಗುಲಗಳ ಇತಿಹಾಸದಿಂದ, ಗುರು ಹಿರಿಯರಿಂದ ತಿಳಿದು ಬರುತ್ತದೆ.

ಗಿಂಡಿ ನೃತ್ಯದ ಲಕ್ಷಣ
ಗಿಂಡಿ ನರ್ತಕ ಸ್ವಚ್ಛವಾದ ಬಿಳಿ ಧೋತಿಯನ್ನು ಸಾಂಪ್ರದಾಯಿಕವಾಗಿ ಕಚ್ಚೆ ಹಾಕಿ ಉಟ್ಟುಕೊಂಡು ತುಂಬು ತೋಳಿನ ಅಂಗಿಯನ್ನು  ತೊಟ್ಟು, ಎದೆಗೆ ಬಣ್ಣದ ಶಾಲು, ಸೊಂಟಕ್ಕೆ ಭದ್ರವಾಗಿ ಬಿಗಿದ ಕೇಸರಿ ವರ್ಣದ ವಸ್ತ್ರ. ಹಣೆಗೆ ತಿಲಕ, ಕುತ್ತಿಗೆಗೆ ಹೂವುನ ಹಾರ, ಎರಡು ಕೈಗಳಲ್ಲಿ ತಾಳ ಅಥವಾ ಚಿಟಿಕೆ ವಾದ್ಯದಲ್ಲಿ ವಿಜೃಂಭಿಸುವುದನ್ನು ಕಾಣುವುದೇ ಒಂದು ಸೊಬಗು. 
ಭಗವಂತನ ಲೀಲೆ ಸಾರುವ ನೃತ್ಯ
ಭಗವಂತನ ಮಹಿಮೆಯನ್ನು ಸಾರುವ ಮೂಲಕ ಭಕ್ತಾಧಿಗಳಿಗೆ ಭಗವದ್ಭಕ್ತಿಯಲ್ಲಿ ತಾದಾತ್ಮ್ಯವನ್ನು ಉಂಟುಮಾಡುವುದೇ ಈ ನೃತ್ಯದ ಮೂಲ ಉದ್ದೇಶ. ದೇವರ ಕುರಿತಾಗಿ ಮಾತ್ರವೇ ಈ ನೃತ್ಯ ಸಾದರಗೊಳ್ಳುವುದು. 
ಅತ್ಯಂತ ಪ್ರಾಚೀನ ನೃತ್ಯ ಕಲೆಯಾದ ಗಿಂಡಿ ನರ್ತನ ಕಲೆಯು 21 ನೇ ಶತಮಾನದವರೆಗೂ ಸಾಗಿ ಬಂದಿರುವುದು ದೈವಸಂಕಲ್ಪ. ಈ ಕಲೆ ಇನ್ನೂ ದೀರ್ಘಕಾಲ ಉಳಿದು,  ಬೆಳೆದು ಜನರಲ್ಲಿ ಭಗವದ್ಭಕ್ತಿಯನ್ನು ಜಾಗೃತಗೊಳಿಸುವಲ್ಲಿ ಮುಖ್ಯ ಪಾತ್ರವನ್ನು ವಹಿಸುತ್ತದೆ.

ಉಲ್ಲೇಖಗಳು
ರೋಸೊಲಾ

ರೋಸೊಲಾ ಎನ್ನುವುದು ಕೆಲವು ರೀತಿಯ ವೈರಸ್ಗಳಿಂದ ಉಂಟಾಗುವ ಸಾಂಕ್ರಾಮಿಕ ರೋಗ. ಮೂರು ವರ್ಷದೊಳಗೆ ಹೆಚ್ಚಿನ ಸೋಂಕುಗಳು ಸಂಭವಿಸುತ್ತವೆ.ರೋಗಲಕ್ಷಣಗಳು ತೀವ್ರವಾದ ಆಕ್ರಮಣದ ಜ್ವರದ , ನಂತರ  ಚರ್ಮದ ಮೇಲೆ ಏಳುವ ದದ್ದು, ಕೆಂಪು ಗುಳ್ಳೆಗಳು ವ್ಯತ್ಯಾಸಗೊಳ್ಳುತ್ತವೆ. ಜ್ವರವು ಸಾಮಾನ್ಯವಾಗಿ ಮೂರರಿಂದ ಐದು ದಿನಗಳವರೆಗೆ ಇರುತ್ತದೆ. ಚರ್ಮದ ಮೇಲೆ ಏಳುವ ದದ್ದು ಸಾಮಾನ್ಯವಾಗಿ ಗುಲಾಬಿ ಮತ್ತು ಮೂರು ದಿನಗಳವರೆಗೆ ಇರುತ್ತದೆ. ತೊಡಕುಗಳು ಫೀಬಿಲ್ ರೋಗಗ್ರಸ್ತವಾಗುವಿಕೆಗಳನ್ನು ಒಳಗೊಂಡಿರಬಹುದು, ಗಂಭೀರ ತೊಡಕುಗಳು ವಿರಳವಾಗಿರುತ್ತವೆ. 

ಇದು  ಮಾನವ ಹರ್ಪಿಸ್ ವೈರಸ್ 6 (HHV-6) ಅಥವಾ ಮಾನವ ಹರ್ಪಿಸ್ವೈರಸ್ 7 (HHV-7) ರಿಂದ ಉಂಟಾಗುತ್ತದೆ. ಹರಡುವಿಕೆ ಸಾಮಾನ್ಯವಾಗಿ ಆರೋಗ್ಯಕರವಾಗಿರುವವರ ಲಾಲಾರಸ ಮೂಲಕ ಆದಾಗ್ಯೂ, ಗರ್ಭಾವಸ್ಥೆಯಲ್ಲಿ ಇದು ತಾಯಿಯಿಂದ ಮಗುವಿಗೆ ಹರಡಬಹುದು.ರೋಗನಿರ್ಣಯವು ಸಾಮಾನ್ಯವಾಗಿ ಲಕ್ಷಣಗಳ ಮೇಲೆ ಆಧಾರಿತವಾಗಿದೆ ಆದರೆ ರಕ್ತ ಪರೀಕ್ಷೆಗಳಿಂದ ದೃಢೀಕರಿಸಲ್ಪಡುತ್ತದೆ.ಕಡಿಮೆ ಸಂಖ್ಯೆಯ ಬಿಳಿ ರಕ್ತ ಕಣಗಳು ಇರುತ್ತವೆ.ಚಿಕಿತ್ಸೆಯಲ್ಲಿ ಜ್ವರ ಚಿಕಿತ್ಸೆಗಾಗಿ ಸಾಕಷ್ಟು ದ್ರವಗಳು ಮತ್ತು ಔಷಧಿಗಳನ್ನು ಒಳಗೊಂಡಿರುತ್ತದೆ. ಸುಮಾರು ಎಲ್ಲ ಸಮಯದಲ್ಲೂ ಕೆಲವು ಜನರು ಸೋಂಕಿತರಾಗಿದ್ದಾರೆ. 

ಪುರುಷರು ಮತ್ತು ಹೆಣ್ಣುಮಕ್ಕಳನ್ನು ಸಮನಾಗಿ ಹೆಚ್ಚಾಗಿ ಪರಿಣಾಮ ಬೀರುತ್ತದೆ.ಈ ರೋಗವನ್ನು 1910 ರಲ್ಲಿ ಮೊದಲ ಬಾರಿಗೆ ವಿವರಿಸಲಾಯಿತು, ಮತ್ತು ಕಾರಣವಾದ ವೈರಸ್ 1988 ರಲ್ಲಿ ನಿರ್ಧರಿಸಲ್ಪಟ್ಟಿತು. ರೋಗವು ದುರ್ಬಲಗೊಂಡ ಪ್ರತಿರಕ್ಷಣಾ ವ್ಯವಸ್ಥೆಯೊಂದಿಗೆ ಪುನಃ ಸಕ್ರಿಯಗೊಳ್ಳಬಹುದು ಮತ್ತು ಗಮನಾರ್ಹ ಆರೋಗ್ಯ ಸಮಸ್ಯೆಗಳಿಗೆ ಕಾರಣವಾಗಬಹುದು.

ರೋಗ ಸೂಚನೆ ಹಾಗೂ ಲಕ್ಷಣಗಳು
ರೋಸೊಲಾ ವಿಶಿಷ್ಟವಾಗಿ ಆರು ತಿಂಗಳ ಮತ್ತು ಎರಡು ವರ್ಷಗಳ ನಡುವಿನ ಮಕ್ಕಳ ಮೇಲೆ ಪರಿಣಾಮ ಬೀರುತ್ತದೆ ಮತ್ತು ಹಠಾತ್ ಅಧಿಕ ಜ್ವರದಿಂದ (39-40 ° C; 102.2-104 ° F) ಆರಂಭವಾಗುತ್ತದೆ.ಅಪರೂಪದ ಸಂದರ್ಭಗಳಲ್ಲಿ, ಇದು ದೇಹ ಉಷ್ಣಾಂಶದಲ್ಲಿ ಹಠಾತ್ ಏರಿಕೆಯಾಗುವ ಕಾರಣದಿಂದಾಗಿ ಫೀಬ್ರೈಲ್ ಮಿದುಳಿನ (ಫೀಬ್ರಿಲ್ ಸೆಜರ್ಸ್ ಅಥವಾ "ಜ್ವರ ಫಿಟ್ಸ್" ಎಂದೂ ಕರೆಯಲ್ಪಡುತ್ತದೆ) ಕಾರಣವಾಗಬಹುದು, ಆದರೆ ಅನೇಕ ಸಂದರ್ಭಗಳಲ್ಲಿ ಮಗುವಿಗೆ ಸಾಮಾನ್ಯ ಕಾಣಿಸಿಕೊಳ್ಳುತ್ತದೆ.ಕೆಲವು ದಿನಗಳ ನಂತರ ಜ್ವರವು ಕಡಿಮೆಯಾಗುತ್ತದೆ, ಮತ್ತು ಮಗುವಿಗೆ ಚೇತರಿಸಿಕೊಳ್ಳುತ್ತಿರುವಂತೆ, ಕೆಂಪು ದದ್ದು ಕಾಣಿಸಿಕೊಳ್ಳುತ್ತದೆ.ಇದು ಸಾಮಾನ್ಯವಾಗಿ ಕಾಂಡದ (ಮುಂಡ) ಮೇಲೆ ಪ್ರಾರಂಭವಾಗುತ್ತದೆ ಮತ್ತು ನಂತರ ಭುಜ , ಕಾಲುಗಳು ಮತ್ತು ಕುತ್ತಿಗೆಗೆ ಹರಡುತ್ತದೆ.ದದ್ದು ಇಚಿ ಅಲ್ಲ ಮತ್ತು 1 ರಿಂದ 2 ದಿನಗಳು ಉಳಿಯಬಹುದು.

ಉಲ್ಲೇಖ 

ಮಹಿಳಾ ಸ್ವಾಸ್ಥ್ಯ ಲೇಖನ
ಅಂಜಲಿ ಹಳಿಯಾಳ

ಅಂಜಲಿ ಹಳಿಯಾಳ ಕನ್ನಡದ ಗಾಯಕಿಯರಲ್ಲಿ ಒಬ್ಬರು.

ವೈಯಕ್ತಿಕ  ಜೀವನ
ಅಂಜಲಿ ತಂದೆ ಮಧುಕರ್ ಸರ್ನೋಬತ್. ತಾಯಿ ಸುಧಾಸರ್ನೋಬತ್, ಹಾಸ್ಯ ಬರಹಗಾರ್ತಿ. ಪತಿ ವಾಸುದೇವ ಹಳಿಯಾಳ.

ಸಂಗೀತ ವೃತ್ತಿ
ಹತ್ತನೇ ತರಗತಿ ಓದುತ್ತಿದ್ದಾಗ ಅಂಜಲಿ ಆಕಾಶವಾಣಿಯ ನಾಟಕಗಳಿಗೆ ನಡೆದ ಧ್ವನಿಪರೀಕ್ಷೆಗಳಲ್ಲಿ ಅರ್ಹತೆ ಗಳಿಸಿದರು. ಹಲವಾರು ನಾಟಕಗಳಲ್ಲಿಯೂ ಅಭಿನಯಿಸಿದ್ದ ಅಂಜಲಿ, ‘ಪೇಚು', ‘ಪ್ರತ್ಯಕ್ಷ ಪ್ರಮಾಣ’ ಮುಂತಾದ ನಾಟಕಗಳಲ್ಲಿ ಅಭಿನಯಿಸಿದರು.
ಬಿ.ಎಸ್.ಎನ್.ಎಲ್ ಸಂಸ್ಥೆಯಲ್ಲಿ ಉದ್ಯೋಗ ದೊರಕಿತು. ಮಂಜುಳಾ ಗುರುರಾಜರ 'ಸಾಧನಾ ಸಂಗೀತ ಶಾಲೆ'ಯಲ್ಲಿ ಕಲಿಯುತ್ತಿರುವ ಸಂದರ್ಭದಲ್ಲಿ ಈಟಿವಿ ವಾಹಿನಿಯ ಪ್ರಸಿದ್ಧ ಕಾರ್ಯಕ್ರಮ ‘ಎದೆ ತುಂಬಿ ಹಾಡುವೆನು’ ಕಾರ್ಯಕ್ರಮದಲ್ಲಿ ಸ್ಪರ್ಧಿಸಿದ್ದರು. ಚಂದನ ವಾಹಿನಿಯ ‘ಮಧುರ ಮಧುರವೀ ಮಂಜುಳಗಾನ’ದಲ್ಲಿ ಗಾಯಕಿಯಾಗಿ ಭಾಗವಹಿಸಿದರು. ಇದಲ್ಲದೆ ತಾವು ಕಾರ್ಯನಿರ್ವಹಿಸುತ್ತಿದ್ದ ಬಿ.ಎಸ್.ಎನ್.ಎಲ್ ಸಂಸ್ಥೆಯು ಅಖಿಲ ಭಾರತ ಮಟ್ಟದಲ್ಲಿ ಏರ್ಪಡಿಸುತ್ತಿದ್ದ ಗಾಯನ ಸ್ಪರ್ಧೆಗಳಲ್ಲಿ ಅಹಮದಾಬಾದ್, ಭುವನೇಶ್ವರ್, ಪುಣೆ, ಕಣ್ಣೂರ್ ಮುಂತಾದೆಡೆಗಳಲ್ಲಿ ಭಾಗವಹಿಸಿದ ಅಂಜಲಿ ಹಲವಾರು ಬಹುಮಾನಗಳನ್ನು ಪಡೆದರು.
ಮಂಗಳಾ ಹೆಗಡೆ ಅವರಲ್ಲಿ ಹಿಂದೂಸ್ಥಾನೀ ಶಾಸ್ತ್ರೀಯ ಸಂಗೀತದ ಅಭ್ಯಾಸವನ್ನು ಪ್ರಾರಂಭಿಸಿದರು. ಮುಂದೆ ಅವರು ಕಾಶೀನಾಥ ಪತ್ತಾರ್ ಮತ್ತು ವಿನಾಯಕ್ ಹೆಗಡೆ ಅವರಲ್ಲಿ ಸಹಾ ಅವರು ತಮ್ಮ ಕಲಿಕೆಯನ್ನು ಮಾಡಿದ್ದಾರೆ. ಆಕಾಶವಾಣಿಯಲ್ಲಿ ಹಲವಾರು ರೂಪಕಗಳನ್ನು ರಚಿಸಿ, ನಿರ್ದೇಶಿಸಿ ಪ್ರಸ್ತುತ ಪಡಿಸಿದ್ದಾರೆ. ಅಪಾರ ವೈವಿಧ್ಯಮಯ ಕವಿತೆಗಳ ಕವಿ ಕೆ.ಎಸ್. ನರಸಿಂಹಸ್ವಾಮಿಗಳ ಬೆಳಕು ಕಾಣದಿದ್ದ ಭವ್ಯಕವಿತೆಗಳ ‘ಅಂಕುರ’ ಎಂಬ ಸೋಲೋ ಆಲ್ಬಮ್ ಕೂಡ ಬಂದಿದೆ.

ಅಂಜಲಿ ಅವರು ನೀಡಿರುವ ನೂರಾರು ವೈವಿಧ್ಯಮಯ ಕಾರ್ಯಕ್ರಮಗಳಲ್ಲಿ ಪ್ರೇಮಕವಿ ಕೆ.ಎಸ್. ನರಸಿಂಹಸ್ವಾಮಿಗಳ 101ನೇ ಜನ್ಮದಿನದ ಸಂದರ್ಭದಲ್ಲಿ ಏರ್ಪಾಡಾಗಿದ್ದ ‘ಗೀತ ಕಾರ್ಯಕ್ರಮ’, ‘ಮಹಾನ್ ಗಾಯಕಿ ಗೀತಾದತ್ ಅವರಿಗೊಂದು ಗೌರವ’, ಶಾಸ್ತ್ರೀಯ ಸಂಗೀತದ ಆಧಾರದ ಗೀತೆಗಳ ‘ಒನ್ ನೋಟ್ ಮೆನಿ ಮೆಲೋಡೀಸ್’, ‘ಜೂಮೆ ನಾಚೇ ಗಾಯೇ’ ಎಂಬ ಹಳೆಯ ಗೀತೆಗಳ ಗಾನಯಾನ, ಭಕ್ತಿಗೀತೆಗಳ ‘ಭಜನ್ ಸಂಧ್ಯಾ’, ಭಾರತೀಯ ವಿದ್ಯಾಭವನದಲ್ಲಿ ನಡೆದ ‘ಗೀತ್ ಸಂಗೀತ್’, ಪುಣೆ ಕರ್ನಾಟಕ ಸಂಘದ ಆಶ್ರಯದಲ್ಲಿ ನಡೆದ ‘ಪುರಂದರದಾಸರ ಪುಣ್ಯತಿಥಿ’ ಹಾಗೂ ಯುನೈಟೆಡ್ ಕಿಂಗ್ಡಂನಲ್ಲಿ ಜರುಗಿದ ಮ್ಯಾಂಚೆಸ್ಟರಿನ ಕನ್ನಡ ಬಳಗದ ‘ಯುಗಾದಿ ಸಂಭ್ರಮ’, ಮ್ಯಾಂಚೆಸ್ಟರಿನ ದೀನಬಂಧು ಸಂಸ್ಥೆಯ ಸಹಾಯಾರ್ಥ ‘ಗಝಲ್ಸ್, ಭಜನ್ಸ್ ಹಾಗೂ ಹಳೆಯ ಚಿತ್ರಗೀತೆಗಳ ಗೀತಯಾನ’, ಕಾರ್ಡಿಫ್ (ವೇಲ್ಸ್) ನಲ್ಲಿ ನಡೆಸಿಕೊಟ್ಟ ‘ಹಿಂದೀ ಹಳೆಯ ಚಿತ್ರಗೀತೆಗಳ ಗಾನಲಹರಿ’ ಮುಂತಾದ ಕಾರ್ಯಕ್ರಮಗಳು ಸೇರಿವೆ.<

ಉಲ್ಲೇಖಗಳು 

ಸಂಗೀತಗಾರರು
ಬೇಳೂರು ಸುದರ್ಶನ

ಕನ್ನಡ ಪತ್ರಿಕಾ ಕ್ಷೇತ್ರ, ಮಾಹಿತಿ ತಂತ್ರಜ್ಞಾನ, ಬ್ಲಾಗಿಂಗ್, ಮುಕ್ತಜ್ಞಾನ ಪ್ರಸರಣ, ಬರವಣಿಗೆ, ಸಮಾಜ ಸೇವೆ -ಹೀಗೆ ವಿವಿಧ ಕ್ಷೇತ್ರಗಳಲ್ಲಿ ಬೇಳೂರು ಸುದರ್ಶನ ಅವರ ಕೊಡುಗೆಗಳು  ಇವೆ.

ಜನನ
೧೯೬೫ ಜುಲೈ ೧೪ರಂದು ಶಿವಮೊಗ್ಗ ಜಿಲ್ಲೆಯ ಬೇಳೂರಿನಲ್ಲಿ ಜನಿಸಿದರು. ಸುದರ್ಶನ ಚಿಕ್ಕಂದಿನಿಂದಲೇ ತಮ್ಮ ತಾತ ಮತ್ತು ತಂದೆಯವರು ಒಳ್ಳೆಯ ಉದ್ದೇಶಕ್ಕಾಗಿ ಸಮಾಜವನ್ನು ಎದುರು ಹಾಕಿಕೊಳ್ಳಲು ಹೆದರದೆ ತೋರಿದ ಪ್ರಗತಿಪರ ನಿಲುವುಗಳನ್ನು ಅಭಿಮಾನಿಸುತ್ತಾ ಬೆಳೆದವರು. ಬದುಕಿನಲ್ಲಿ ನೆಲೆಗಾಗಿ ಊರೂರು ಅಲೆಯಬೇಕಾದ ಪರಿಸ್ಥಿತಿಯಲ್ಲಿ ಸಾಗಿದರು.

ವೃತ್ತಿಜೀವನ
ಸುದರ್ಶನ ಪತ್ರಿಕಾ ಸಂಪಾದನೆ, ಡಿ.ಟಿ.ಪಿ. ಮುದ್ರಣ ಮಾಧ್ಯಮದ ಎಲ್ಲ ಸ್ತರಗಳು,ಟಿ.ವಿ., ಸಾಂಸ್ಥಿಕ ಸಂವಹನ, ಕಂಪ್ಯೂಟರ್, ಮುಕ್ತಜ್ಞಾನ, ಬರವಣಿಗೆ, ರಾಸಾಯನಿಕಗಳು, ಹೀಗೆ ಅವರು ಕಲಿತ, ಕಲಿಸಿದ, ಅನುಭಾವಿಸಿದ ಕ್ಷೇತ್ರಗಳು.  

ವಿದ್ಯಾರ್ಥಿ ಪಥ ಮಾಸಪತ್ರಿಕೆ ನಡೆಸಿದ  ಬೇಳೂರು  ಸುದರ್ಶನ ಕೊಳೆ ನೀರನ್ನು ವಿವಿಧ ರಾಸಾಯನಿಕ ಮತ್ತು ಭೌತಿಕ ಕ್ರಿಯೆಗಳ ಮೂಲಕ ಶುದ್ಧೀಕರಿಸುವ ತಂತ್ರಜ್ಞನಾಗಿ, ಟಿವಿ ಮಾರುವ ಹುಡುಗನಾಗಿ ಹೀಗೆ ಹಲವು ರೀತಿಯಲ್ಲಿ ಕೆಲಸಮಾಡಿದರು. ೧೯೯೧ರಲ್ಲಿ ಸಿರ್ಸಿಯಲ್ಲಿ ಧ್ಯೇಯನಿಷ್ಠ ಪತ್ರಕರ‍್ತ ಎಂಬ ಪತ್ರಿಕೆಯಲ್ಲಿ ತಮ್ಮ ಪತ್ರಿಕಾ ವೃತ್ತಿಯನ್ನು ಪ್ರಾರಂಭಿಸಿದರು. ಅಸೀಮಾ, ಹೊಸ ದಿಗಂತ, ವಿಕ್ರಮ, ಮಿತ್ರಮಾಧ್ಯಮ, ಮುಂತಾದೆಡೆಗಳಲ್ಲಿ ಪತ್ರಿಕಾ ಸಂಪಾದನೆ ವೃತ್ತಿ ನಡೆಯಿತು.  ಟಿ.ವಿ. ಚಾನೆಲ್, ಬ್ಯಾಂಕ್ ಮತ್ತು ಕೈಗಾರಿಕಾ  ಉದ್ಯಮಗಳಲ್ಲಿ ಕೂಡಾ ಅವರ ಸೇವೆ ಇದೆ.
ಕನ್ನಡದ ಅಂತರಜಾಲ ಜ್ಞಾನಕೋಶವಾದ ‘ಕಣಜ’ದ ಅಭಿವೃದ್ಧಿಯಲ್ಲಿ ಬೇಳೂರು  ಸುದರ್ಶನ  ಪಾತ್ರ  ಪ್ರಮುಖವಾದದ್ದು.  ಕನ್ನಡದಲ್ಲಿ ಬ್ಲಾಗಿಂಗ್ ಆರಂಭಿಸಿದ ಪ್ರಥಮ ಪೀಳಿಗೆಯ ಪತ್ರಕರ್ತರಲ್ಲೊಬ್ಬರು. ಹಂಪಿ ಕನ್ನಡ ವಿಶ್ವವಿದ್ಯಾಲಯಕ್ಕಾಗಿ  ಕಂಪ್ಯೂಟರ್  ವಿಷಯಗಳ ಪುಸ್ತಕ ರಚನೆ, ತಾಂತ್ರಿಕ ಬರವಣಿಗೆ ಪುಸ್ತಕ ರಚನೆ, ಕನ್ನಡ ಪತ್ರಿಕೋದ್ಯಮಕ್ಕಾಗಿ ೫೦೦ಕ್ಕೂ ಹೆಚ್ಚು ಯುವ ಪತ್ರಿಕೋದ್ಯಮಿಗಳಿಗೆ ತರಬೇತಿ, ಹಲವಾರು ಸಾಮಾಜಿಕ ಶೈಕ್ಷಣಿಕ ಸಂಸ್ಥೆಗಳು, ವಿಶ್ವವಿದ್ಯಾಲಯಗಳಲ್ಲಿ ಮಾಧ್ಯಮ ಮತ್ತು ತಂತ್ರಜ್ಞಾನಗಳ ಸಲಹೆಗಾರ ಆಗಿ ಕೆಲಸ ಮಾಡಿದ್ದಾರೆ.  ಪ್ರಸಕ್ತದಲ್ಲಿ ಭಾರತದ ಸಕಲ ಭಾರತೀಯ ಭಾಷೆಗಳ ಬೃಹತ್  ಮುಕ್ತಜ್ಞಾನ ಅಂತರಜಾಲ ತಾಣವಾದ ‘ಭಾರತವಾಣಿ’ಯ  ಪ್ರಮುಖ ಸಲಹೆಗಾರರಲ್ಲೊಬ್ಬರಗಿದ್ದಾರೆ. ಮಿತ್ರ ಮಾಧ್ಯಮ ಟ್ರಸ್ಟ್ ಮೂಲಕ  ಜನಪರ ಕಾರ‍್ಯಗಳನ್ನು ನಡೆಸುತಿದ್ದಾರೆ.

ಲೇಖನಗಳು
ಆರುನೂರಕ್ಕೂ ಹೆಚ್ಚಿನ  ಪತ್ರಿಕಾ ಲೇಖನಗಳು,  ‘ಉರಿಯ ಸಿರಿ’ ಜೈವಿಕ ಇಂಧನ ಕುರಿತಾದ ಕೃತಿ, ‘ರ‍್ತಮಾನ ಬಿಸಿಲು’ ಕವನ ಸಂಕಲನ, ರಾಸಾಯನಿಕಗಳ ಕುರಿತಾದ ‘ನಾನೇಕೆ ವಿಷಮಯವಾಗಬೇಕು’,ಅನುವಾದಗಳಾದ ‘ರಜನೀಕಾಂತ್’ ಒಂದು ಖಚಿತ ಜೀವನಚರಿತ್ರೆ, ಜೆ.ಡಿ. ದೇಶಮುಖರ ಭಾಷಣಗಳು, ‘ಹುಲ್ಲಿನ ಸಾರು’ ಚೀನೀ ಲೇಖಕನ ಆತ್ಮಕಥೆ, ‘ಹಿಮದೊಡಲ ತಳಮಳ’ ಟಿಬೆಟಿಯನ್ ಭಿಕ್ಷುವಿನ ಸೆರೆಮನೆಯ ಕಥನ, ‘ಸ್ಕಲ್ ಮಂತ್ರ’ ಚೀನೀ ಟಿಬೆಟನ್ ರೋಚಕ ಕಾದಂಬರಿ, ಸರಸ್ವತೀ ನದಿಯಿಂದ ಸಿಂಧೂ ಲಿಪಿಯವರೆಗೆ ಮುಂತಾದವು.

ಪ್ರಶಸ್ತಿ
‘ಉರಿಯ ಸಿರಿ’ ಕೃತಿಗೆ ಕರ‍್ನಾಟಕ ವಿಜ್ಞಾನ ಮತ್ತು ತಂತ್ರಜ್ಞಾನ ಅಕಾಡೆಮಿಯ ಶ್ರೇಷ್ಠ ವಿಜ್ಞಾನ ಲೇಖಕ ಪುರಸ್ಕಾರ ಅವರಿಗೆ ಸಂದಿದೆ. ಬಾವೂರಾವ್ ದೇವರಸ್ ಟ್ರಸ್ಟಿನ ‘ರಾಷ್ಟ್ರೀಯ ಯುವ ಬರಹಗಾರ ಪುರಸ್ಕಾರ’ವೂ  ದೊರಕಿದೆ.

ಉಲ್ಲೇಖಗಳು
ಹಿಮ ಗೂಬೆ

ಹಿಮ ಗೂಬೆ, ಗೂಬೆ ಜಾತಿಯ ಒಂದು ದೊಡ್ಡ ಗಾತ್ರದ ಬಿಳಿ ಗೂಬೆ.

ವಿವರ 
ಹಿಮ ಗೂಬೆ ಒಂದು ದೊಡ್ಡ ಬಿಳಿಯ ಜಾತಿಯ ಗೂಬೆ. ಹಿಮ ಗೂಬೆಗಳು ಮೂಲತಃ ಏಷ್ಯಾ , ಯುರೋಪ್ ಮತ್ತು ಉತ್ತರ ಅಮೇರಿಕ ಆರ್ಕ್ಟಿಕ್ ದೇಶದಲ್ಲಿವೆ. ಗಂಡು ಗೂಬೆ ಸಾಮಾನ್ಯವಾಗಿ ಬಿಳಿಯದಾಗಿರುತ್ತದೆ. ಹೆಣ್ಣು ಗೂಬೆಯ ಮೈ ಬಣ್ಣವೂ ಬಿಳಿಯದಾಗಿದ್ದು,ಮೈಯಮೇಲೆ ಕಪ್ಪು ಚುಕ್ಕೆಗಳಿರುತ್ತವೆ. ಹಿಮ ಗೂಬೆ ಮರಿಗಳು ಕಪ್ಪು ಪುಕ್ಕಗಳನ್ನು ಹೊಂದಿದ್ದು ನಂತರ ಬಿಳಿಯ ಬಣ್ಣಕ್ಕೆ ತಿರುಗುತ್ತವೆ. ಇವು ನೆಲದಲ್ಲಿ ಗೂಡು ಕಟ್ಟುವ ಒಂದು ಪಕ್ಷಿ. ಇವು ಧ್ವಂಸಕಗಳು, ಜಲಪಕ್ಷಿಗಳು ಮತ್ತು ಕೊಳೆತ ಪ್ರಾಣಿಗಳನ್ನು ತಿನ್ನುತ್ತವೆ. ಎಲ್ಲಾ ಜಾತಿಯ ಗೂಬೆಗಳು ಹಗಲಿನಲ್ಲಿ ಮಲಗಿದ್ದು ರಾತ್ರಿ ಹೊತ್ತಿನಲ್ಲಿ ಬೇಟೆಯಾಡುತ್ತವೆ. ಆದರೆ ಹಿಮ ಗೂಬೆಗಳು ರಾತ್ರಿ ನಿದ್ರಿಸಿ, ಹಗಲಿನಲ್ಲಿ ಬೇಟೆಯಾಡುತ್ತವೆ.

ಸಂತಾನೋತ್ಪತ್ತಿ 
ಹಿಮ ಗೂಬೆಗಳು ಸ್ಪಷ್ಟ ವೀಕ್ಷಣೆಗೆ ಅನುಕೂಲಕರವಾದ ವಿಶಾಲ ಬಯಲು ಪ್ರದೇಶದಲ್ಲಿ, ನೆಲದ ಮೇಲೆ ಇಲ್ಲವೆ ಬಂಡೆಗಳ ಮೇಲೆ ಕಲ್ಲು, ಕಡ್ಡಿ , ಕಸದಿಂದ ಗುಪ್ಪೆಯ ರೂಪದಲ್ಲಿ ಗೂಡು ನಿರ್ಮಿಸುತ್ತವೆ. ಗುಪ್ಪೆಯ ಮೇಲೆ ಸಣ್ಣ ಹಳ್ಳದಲ್ಲಿ ಹೆಣ್ಣು ಗೂಬೆ ೩ ರಿಂದ ೧೧ ಮೊಟ್ಟೆಗಳನ್ನು, ಮೇ ಅಥವ ಜೂನ್ ತಿಂಗಳುಗಳಲ್ಲಿ ಇಡುತ್ತವೆ. ಮೊಟ್ಟೆ ಇಡುವುದು ಎರಡು ವಾರಗಳ ಅವಧಿಯ ವರೆಗೂ ಸಾಗುವುದರಿಂದ ಎಲ್ಲ ಮೊಟ್ಟೆಗಳು ಒಟ್ಟಿಗೆ ಮರಿಯಾಗುವುದಿಲ್ಲ. ಮೊಟ್ಟೆಗಳು ಮರಿಯಾಗಲು ಸುಮಾರು ೫ ವಾರಗಳ ಅವಧಿ ಬೇಕಾಗುತ್ತದೆ. ಕೆಲವೊಮ್ಮೆ ಮೊದಲ ಮರಿ ಕೊನೆಯ ಮರಿಗೆ ಹೋಲಿಸಿದರೆ ೧೦ ರಿಂದ ೧೫ ಪಟ್ಟು ಗಾತ್ರದಲ್ಲಿ ದೊಡ್ಡದಾಗಿರುತ್ತದೆ.ಹೀಗಿದ್ದರೂ ಮರಿಗಳ ಅನ್ಯೋನ್ಯತೆಗೆ ಯಾವುದೇ ದಕ್ಕೆ ಇರುವುದಿಲ್ಲ. ಅಷ್ಟೇ ಅಲ್ಲದೆ ಗರುಡ, ಹದ್ದು ಇತರ ಪಕ್ಷಿಗಳ ಸಂತತಿಯಲ್ಲಿರುವಂತೆ ಸೋದರ ವೈರ ಅಥವ ಸೋದರ ಹತ್ಯೆ  ಹಿಮ ಗೂಬೆಗಳಲ್ಲಿ ಕಂಡು ಬರುವುದಿಲ್ಲ. ಮರಿಗಳು ಎಳೆಯದಾಗಿದ್ದಾಗ ಗಂಡು ಮಾತ್ರ ಬೇಟೆಯಾಡಿ ಅಹಾರ ಒದಗಿಸುವ ಹೊಣೆಯನ್ನು ಹೊತ್ತಿರುತ್ತದೆ. ಹೆಣ್ಣು ಮತ್ತು ಗಂಡು ಎರಡೂ ಪರಭಕ್ಷಕರಿಂದ ಸಂತಾನ ರಕ್ಷಣೆಯ ಜವಾಬ್ದಾರಿಯನ್ನು ಸಕ್ರಿಯೆಯಿಂದ ಕೈಗೊಳ್ಳುತ್ತವೆ. ರಕ್ಷಣೆಯ ತಂತ್ರವಾಗಿ  ಪ್ರಹಾರ ಮತ್ತು ರಕ್ಷಣಾ ಮಾರ್ಗಗಳನ್ನೆರಡನ್ನೂ ಬಳಸುತ್ತವೆ. ಗಂಡು ಗೂಬೆ ಕೆಲವೊಮ್ಮೆ ಎರಡು ಹೆಣ್ಣುಗಳೊಂದಿಗೆ ಏಕಕಾಲದಲ್ಲಿ ಸಂತಾನೋತ್ಪತ್ತಿಯಲ್ಲಿ   ತೊಡಗಿದಾಗ ಎರಡೂ ಗೂಡುಗಳು ಸುಮಾರು ೧ ಕಿಮೀ ಅಂತರದಲ್ಲಿರುತ್ತವೆ.

ಚಿತ್ರ ಪ್ರದರ್ಶನ

ಮೂಲಗಳು 

ಪಕ್ಷಿಗಳು
ಬೇರು ಹುಳ

ಸಾಮಾನ್ಯವಾಗಿ ಮಳೆಗಾಲದ ಮೇ – ಜೂನ್ ತಿಂಗಳಿನಲ್ಲಿ ಅಡಕೆ ತೋಟಗಳಲ್ಲಿ ಈ ಬೇರು ಹುಳುಗಳ ಹಾವಳಿಯನ್ನ ನಾವು ಕಾಣಬಹುದು. ಇವುಗಳು ಅಡಕೆ ಗಿಡಗಳ ಬೇರುಗಳನ್ನು ತಿಂದು ಬದುಕುತ್ತವೆ. ಈ ಬೇರು ಹುಳಗಳಿಗೆ ರೂಟ್ ಗ್ರಬ್ ಎಂದೂ ಕರೆಯುತ್ತಾರೆ ಯಾವ ಔಷಧ ಹಾಕಿದರೂ ನಿಯಂತ್ರಣಕ್ಕೆ ಬಾರದೆ ಬೆಳೆಗಾರರನ್ನು ಪರದಾಡುವಂತೆ ಮಾಡುವ ಕಾಯಿಲೆಯೇ ಈ ಬೇರು ಹುಳ. ಗಿಡಗಳ ಬುಡಗಳಲ್ಲಿ ಕಾಣಿಸಿಕೊಳ್ಳುವ ಈ ಬೇರುಹುಳಗಳಿಗೆ ‘ಲ್ಯೂಕೊಫೊಲಿಸ್ ಬರ್‍ಮೆಸ್ಟರಿ’ ಎಂಬ ವೈಜ್ಜಾನಿಕ ಹೆಸರು ಕೂಡ ಇದೆ..ಇದು ಕೊಲಿಯಾಫ್ಟರಾ ಎಂಬ ಕುಟುಂಬಕ್ಕೆ ಸೇರುತ್ತದೆ. ಅಡಕೆಯನ್ನು ದೊಡ್ಡ ಪ್ರಮಾಣದಲ್ಲಿ ಬೆಳೆಯುವ ಕರ್ನಾಟಕ ಮತ್ತು ಕೇರಳ ರಾಜ್ಯಗಳಲ್ಲಿ ತೇವಾಂಶಯುಕ್ತ ಮಣ್ಣುಗಳಲ್ಲಿ ಹೆಚ್ಚಾಗಿ ಈ ಬೇರುಹುಳಗಳು ಕಾಣಸಿಗುತ್ತದೆ. ಬೇರು ಹುಳಗಳು ಎಳೆಯ ಹಾಗೂ ಬಲಿತ ಅಡಿಕೆ ಗಿಡಗಳ ಬೇರು ಹಾಗೂ ಗಿಡದ ಬುಡಗಳನ್ನು ತಿಂದು ಹೆಚ್ಚಿನ ಪ್ರಮಾಣದಲ್ಲಿ ಗಿಡಗಳಿಗೆ ಹಾನಿಯುಂಟು ಮಾಡುತ್ತದೆ.ಇದರ ಆಯಸ್ಸು ಎರಡೇ ವರ್ಷಗಳಾದರೂ ಮಾಡುವ ಹಾನಿ ಮಾತ್ರ ವರ್ಷಾಂತರಗಳದ್ದು.. ಈ ಹುಳಗಳು ಮೂರು ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಸಸಿಗಳಿಗೆ ಹೆಚ್ಚಾಗಿ ಆಕ್ರಮಣ ಮಾಡುತ್ತದೆ. ಇದು ಹೇಗೆ ಗಿಡಗಳಿಗೆ ಹಾನಿಮಾಡುತ್ತದೆ ಎಂದರೆ, ಇವು ನಿರಂತರವಾಗಿ ಗಿಡದ ಬೇರುಗಳನ್ನು ತಿನ್ನುವ ಕಾರಣ ಅಡಿಕೆ ಮರಗಳಿಗೆ ಸರಿಯಾದ ನೀರು ಮತ್ತು ಆಹಾರದ ಕೊರತೆ ಉಂಟಾಗುತ್ತದೆ. ಇದರಿಂದ ಬೆಳೆದ ಅಡಕೆ ಮರಗಳ ಎಲೆಗಳು ಹಳದಿಯಾಗಿ, ಒಣಗಿ ಬಾಗಿ ಕಾಂಡಗಳ ಸುತ್ತಳತೆ ಕುಗ್ಗಿ ಸಣ್ಣಗಾಗುತ್ತವೆ. ಜೊತೆಗೆ ಇಳುವರಿಯೂ ಇಳಿಮುಖವಾಗುತ್ತವೆ. ಬೇರುಹುಳಗಳು ಬಿಳಿ ಬಣ್ಣದ ಮೊಟ್ಟೆಗಳನ್ನಿಡುತ್ತದೆ.. ಇದರಿಂದ ಮೂರು ವಾರಗಳಲ್ಲಿ ಮರಿಗಳು ಹೊರಬರುತ್ತವೆ.ಮರಿಗಳು ಏಳರಿಂದ ಎಂಟು ತಿಂಗಳ ಕಾಲ ಕೋಶಾವಸ್ಥೆಗೆ ತೆರಳುತ್ತದೆ, ಕೋಶಗಳು ಮಣ್ಣಿನ ಗೂಡುಗಳಲ್ಲಿರುತ್ತವೆ, ಕಂದುಬಣ್ಣದ ಪೌಢ ಕೀಟಗಳು ತಿಂಗಳ ನಂತರ ಹೊರಬರುತ್ತದೆ. ಬೆಳೆಯುವ ಮೊದಲನೆ ಹಂತದಲ್ಲಿ ಮರಿಹುಳುಗಳು ಹುಲ್ಲಿನ ಬೇರು ಮತ್ತು ಚೆನ್ನಾಗಿ ಕೊಳೆತ ಸಾವಯವ ಗೊಬ್ಬರಗಳನ್ನು ತಿಂದು ಬೆಳೆಯುತ್ತವೆ, ಎರಡನೇ ಹಾಗೂ ಮೂರನೇ ಹಂತಗಳಲ್ಲಿ ಗಿಡಗಳಿಗೆ ಅಡಿಕೆ ಗಿಡದ ಬೇರುಗಳಿಗೆ ಹಾಗೂ ಗಿಡದ ಬುಡಗಳಿಗೆ ಹೆಚ್ಚಿನ ಪ್ರಮಾಣದ ಹಾನಿಮಾಡಲು ಶುರು ಮಾಡುತ್ತವೆ. ಬೇರುಹುಳುಗಳು ಕೇವಲ ಅಡಿಕೆ ಗಿಡಗಳಿಗೆ ಮಾತ್ರವಲ್ಲದೆ ತೆಂಗು, ಬಾಳೆ, ಕೋಕೋ, ಮರಗೆಣಸು, ಸುವರ್ಣಗೆಡ್ಡೆ, ಇತ್ಯಾದಿ ಬೆಳೆಗಳಲ್ಲೂ ಆಶ್ರಯ ಪಡೆದು ಅವುಗಳಿಗೂ ಹಾನಿಯುಂಟುಮಾಡುತ್ತವೆ,

=ಬೇರುಹುಳಗಳ ನಿಯಂತ್ರಣ
ಅಡಕೆ ತೋಟಗಳಲ್ಲಿ ಕೀಟಗಳ ಬಾಧೆಯನ್ನು ತಪ್ಪಿಸಲು ಕೆಲವೊಂದು ನಿಯಂತ್ರಣ ಕ್ರಮಗಳನ್ನು ಕೈಗೊಳ್ಳಬೇಕು. ಮೊದಲು ಅಡಿಕೆ ತೋಟವನ್ನು ಸ್ವಚ್ಛವಾಗಿಡಬೇಕು, ಗಿಡದ ಬುಡಗಳಲ್ಲಿ ನೀರು ನಿಲ್ಲದಂತೆ ಮತ್ತು ನೀರು ಸರಾಗವಾಗಿ ಹರಿದು ಹೋಗುವಂತೆ ನೋಡಿಕೊಳ್ಳಬೇಕು. ಬುಡದಲ್ಲಿನ ಕಳೆಗಿಡಗಳನ್ನು ಸಮಯಕ್ಕೆ ಸರಿಯಾಗಿ ತಗೆಯುತ್ತಿರಬೇಕು.. ಮೊಟ್ಟೆಗಳು, ಮರಿಹುಳಗಳು ಕಂಡುಬಂದಲ್ಲಿ ಅದನ್ನು ನಾಶಪಡಿಸಬೇಕು. , ಅಡಿಕೆ ತೋಟದ ಮಣ್ಣನ್ನು ಆಗಾಗ ಸಡಿಲಗೊಳಿಸುವುದರಿಂದ, ಬೇರುಹುಳಗಳು ಮಣ್ಣಿನ ಮೇಲ್ಭಾಗಕ್ಕೆ ಬರುತ್ತದೆ, ಆಗ ಪಕ್ಷಿಗಳು ಅವನ್ನು ತಿಂದುಹಾಕುವುದರಿಂದ ಅವುಗಳ ಸಂಖ್ಯೆ ಕಡಿಮೆಯಾಗುತ್ತದೆ. ಅಡಿಕೆ ಬುಡದ ಮಣ್ಣನ್ನು ಸಡಿಲಗೊಳಿಸಿ ಹತ್ತರಿಂದ ಹದಿನೈದು ಸೆಂ.ಮೀ. ಆಳದವರೆಗೆ ಕ್ಲೋರೀಫೈರಿಫಾಸ್ ಅನ್ನು ಹಾಕಿ ನೆನೆಸಬೇಕು. ಈ ಕ್ರಮವನ್ನು ಕೀಟಬಾಧೆ ಸಂಪೂರ್ಣವಾಗಿ ಕಡಿಮೆಯಾಗುವವವರೆಗೂ ಎರಡು ಮೂರು ವರ್ಷ ಮುಂದುವರಿಸಬೇಕು.. ಈ ಕ್ರಮವನ್ನು ಬೇರೆ ಬೆಳೆಗಳಿಗೂ ಬಳಸಬಹುದಾಗಿದೆ. ಗಿಡದ ಬುಡಕ್ಕೆ ಫೋರೆಟ್ ಅನ್ನು ಹಾಕುವುದರಿಂದಲೂ ಈ ಕೀಟ ಬಾಧೆಯನ್ನು ನಿಯಂತ್ರಿಸಲು ಸಾಧ್ಯ.[೧]

ಉಲ್ಲೇಖಗಳು

https://www.salidzini.lv/cena?q=beru+hula+hup
ಪಾಲ್ತಾಡಿ ರಾಮಕೃಷ್ಣ ಆಚಾರ್

ಪಾಲ್ತಾಡಿ ರಾಮಕೃಷ್ಣ ಆಚಾರ್ ತುಳುನಾಡಿನ ಓರ್ವ ಸಾಹಿತಿ. ಹಿರಿಯ ಜಾನಪದ ವಿದ್ವಾಂಸ. ಕಾವ್ಯ, ಸಣ್ಣಕತೆ, ನಾಟಕ, ಸಂಶೋಧನೆ, ವಿಮರ್ಶೆ ಮತ್ತು ಜಾನಪದ ಕ್ಷೇತ್ರದಲ್ಲಿ ವಿಶೇಷವಾಗಿ ಕೆಲಸ ಮಾಡಿದವರು.

ಹುಟ್ಟು
ಪಾಲ್ತಾಡಿ ರಾಮಕೃಷ್ಣ ಆಚಾರ್ ಪುತ್ತೂರು ತಾಲೂಕಿನ ಬೆಟ್ಟಂಪಾಡಿ ಗ್ರಾಮದ ಪೆಲತ್ತಾಜೆಯಲ್ಲಿ ಹುಟ್ಟಿದವರು. ಅಲ್ಲಿನ ಮನೆ ಸ್ವಂತದ್ದಾಗಿರಲಿಲ್ಲ. ಆಗ ಅವಿಭಕ್ತ ಕುಟುಂಬದಲ್ಲಿದ್ದು ಬೆಟ್ಟಂಪಾಡಿ ಬೀಡಿನ ಬಲ್ಲಾಳರ ಒಕ್ಕಲಾಗಿದ್ದರು. ಪಾಲ್ತಾಡಿ ಅವರ ಅಜ್ಜನ (ತಾಯಿಯ ತಂದೆ) ಸ್ವಂತ ಮನೆಯಾಗಿದೆ. ಅಜ್ಜನ ಏಕೈಕ ಪುತ್ರಿ ಅವರ ತಾಯಿ ತೀರಿಕೋದ ಬಳಿಕ ಪಾಲ್ತಾಡಿಯ ಮನೆ ಇವರ ಹೆಸರಿಗಾಯಿತು. ಹಾಗಾಗಿ ಅವರ ಹೆಸರಿನಲ್ಲಿ ‘ಪಿ’ ಎಂದು ಬಳಸಿಕೊಂಡಿದ್ದ ಸಂಕೇತಾಕ್ಷರವನ್ನು ಪೆಲತ್ತಾಜೆಯ ಬದಲು ಪಾಲ್ತಾಡಿ ಎಂದು ಮಾಡಿಕೊಂಡರು.

ವಿದ್ಯಾಭ್ಯಾಸ
ಬೆಟ್ಟಂಪಾಡಿ ಹಾಗೂ ಪಾಣಾಜೆ ಹಿರಿಯ ಪ್ರಾಥಮಿಕ ಶಾಲೆಗಳಲ್ಲಿ ಪ್ರಾಥಮಿಕ ಶಿಕ್ಷಣ ಮುಗಿಸಿ ಏಳನೇ ತರಗತಿಯಿಂದ ಹನ್ನೊಂದನೇ ತರಗತಿಯವರೆಗೆ ಅಂದರೆ ಆಗಿನ ಎಸ್.ಎಸ್.ಎಲ್.ಸಿ ವರೆಗಿನ ಶಿಕ್ಷಣವನ್ನು ಬೆಳ್ಳಾರೆ ಬೋರ್ಡ್ ಹೈಸ್ಕೂಲ್‍ನಲ್ಲಿ ಪಡೆದರು. ಮೆಟ್ರಿಕ್ಯುಲೇಷನ್ ಮುಗಿಸಿದ ಮೇಲೆ ಅವರು ಪುತ್ತೂರಿನ ಸಂತ ಫಿಲೋಮಿನಾ ಕಾಲೇಜಿನಲ್ಲಿ ಪಿ.ಯು.ಸಿ ಪೂರೈಸಿದರು. ನಂತರ ಉಜಿರೆಯ ಸರಕಾರಿ ಶಿಕ್ಷಣ ತರಬೇತಿ ಸಂಸ್ಥೆಯಲ್ಲಿ ಟಿ.ಸಿ.ಎಚ್ ಡಿಪ್ಲೋಮಾ ಮಾಡಿದರು. ಉದ್ಯೋಗವಾಗಿ 1963ರಲ್ಲಿ ಪುತ್ತೂರು ತಾಲೂಕಿನ ಕುಂತೂರು ಶಾಲೆಯಲ್ಲಿ ಪ್ರಾಥಮಿಕ ಶಿಕ್ಷಕನಾಗಿ ಸೇರಿದರು.  ನಂತರ ಕುಂತೂರು, ಕೆಯ್ಯೂರು, ಕಾವು ಮಾಡ್ನೂರು, ಸಾಮೆತ್ತಡ್ಕ ಮೊದಲಾದ ಕಡೆ ಶಿಕ್ಷಕರಾಗಿ ಸೇವೆ ಸಲ್ಲಿಸಿದರು. ಈ ಮಧ್ಯೆ ಬಿ.ಎ ಮುಗಿಸಿ ಉಡುಪಿಯ ಟಿ.ಎಂ.ಎ.ಪೈ ಶಿಕ್ಷಣ ಮಹಾವಿದ್ಯಾಲಯದಿಂದ ಬಿ.ಎಡ್ ಪದವಿ ಪಡೆದರು. ನಂತರ ಧಾರವಾಡ ವಿಶ್ವವಿದ್ಯಾಲಯದಿಂದ ಎಂ.ಎ (ಕನ್ನಡ) ಸ್ನಾತಕೋತ್ತರ ಪದವಿ ಪಡೆದರು. ಹಿಂದಿಯಲ್ಲಿ ರಾಷ್ಟ್ರ ಭಾಷಾ ವಿಶಾರದಾ ಪದವಿಯನ್ನು ಮೊದಲೇ ಮುಗಿಸಿದ್ದರು. ಹೀಗೆ ಉಪ್ಪಿನಂಗಡಿ, ಬೊಕ್ಕಪಟ್ಟಣ, ಬೆಟ್ಟಂಪಾಡಿ ಮತ್ತು ಕಾಣಿಯೂರಿನ ಪದವಿ ಪೂರ್ವ ಕಾಲೇಜುಗಳಲ್ಲಿ ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದರು. ಬಳಿಕ ಸವಣೂರಿನ ವಿದ್ಯಾರಶ್ಮಿ ಶಿಕ್ಷಕ ತರಬೇತಿ ಶಿಕ್ಷಣ ಸಂಸ್ಥೆಯಲ್ಲಿ ಗೌರವ ಪ್ರಾಚಾರ್ಯರಾಗಿ ಸೇವೆ ಸಲ್ಲಿಸಿದರು.

ಅಲಂಕರಿಸಿದ ಹುದ್ದೆಗಳು
  ಪ್ರಾಥಮಿಕ ಶಾಲೆ ಶಿಕ್ಷಕ
 ಹೈಸ್ಕೂಲ್ ಶಿಕ್ಷಕ
 ಕಾಲೇಜ್ ಶಿಕ್ಷಕ
 ಬಿ.ಎಡ್. ಕಾಲೇಜ್ ಶಿಕ್ಷಕ
 ಪ್ರಾಂಶುಪಾಲರು, ಕಾಲೇಜ್
 ರಿಜಿಸ್ಟ್ರಾರ್, ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ
 ಅಧ್ಯಕ್ಷರು, ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ

ಸಾಹಿತ್ಯ ಸೇವೆ
1979ರಲ್ಲಿ ಬಾಂಗ್ಲಾ ವಿಜಯ ಎಂಬ ಯಕ್ಷಗಾನ ಪ್ರಸಂಗಕೃತಿ ಪ್ರಕಟವಾಗುವುದರೊಂದಿಗೆ ಪಾಲ್ತಾಡಿಯವರು ಲೇಖನ ವ್ಯವಸಾಯವನ್ನು ತೊಡಗಿದರು. 1975ರಿಂದ 1985ರ ಅವಧಿಯಲ್ಲಿ ವಿವಿಧ ಪತ್ರಿಕೆ- ನಿಯತಕಾಲಿಕೆಗಳಲ್ಲಿ ಕತೆ ಕವಿತೆಗಳು ನಿರಂತರವಾಗಿ ಪ್ರಕಟವಾಗುತ್ತಿದ್ದವು. ಕನ್ನಡ- ತುಳುವಿನ ಸೃಜನಾತ್ಮಕ ಬರಹಗಾರ. ಕನ್ನಡ ಸಂಘ, ತುಳು ಸಂಘ, ಯಕ್ಷಗಾನ ಸಂಘ, ಸಮುದಾಯ ಸಂಘ ಇಂತಹ ಕೂಟಗಳನ್ನು ಆರಂಭಿಸಿ ತುಳು ಭಾಷೆಯ ಬೆಳವಣಿಗಾಗಿ ಶ್ರಮಿಸಿದ್ದಾರೆ. ವಿದ್ಯಾರ್ಥಿಯಾಗಿದ್ದಾಗಲೇ ಸಾಹಿತ್ಯದಲ್ಲಿ ಆಸಕ್ತಿಯನ್ನು ಹೊಂದಿದ್ದ ಪಾಲ್ತಾಡಿಯವರು ತುಳುನಾಡಿನ ಸಂಸ್ಕøತಿ ಮತ್ತು ಕಲೆಯ ಬಗ್ಗೆ ವಿಶೇಷ ಒಲವುಳ್ಳವರು. ಅವರ ಡಾಕ್ಟರೇಟ್ ಅಧ್ಯಯನ ಪ್ರಬಂಧ ನಲಿಕೆ ಜನಾಂಗದ ಕುಣಿತಗಳು ಎಂಬ ಕೃತಿಯಲ್ಲಿ. ಮಕ್ಕಳ ಕವನ ಸಂಕಲನ, ಕಥಾ ಸಂಕಲನ, ಸಂವಹನ ಮಾಧ್ಯಮವಾಗಿ ಜಾನಪದ, ಜಾನಪದ ಪರಿಸರ, ಜಾನಪದ ವೈದ್ಯ, ಜಾನಪದ ಕುಣಿತ, ದೈವಾರಾಧನೆ, ತುಳುನಾಡಿನ ಸಮಗ್ರ ಪ್ರದರ್ಶನ ಕಲೆ ಮತ್ತು  ಸಾಕಷ್ಟು ಧ್ವನಿಸುರುಳಿಗಳಿಗೆ ಸಾಹಿತ್ಯವನ್ನು ಒದಗಿಸಿದ ಹಿರಿಮೆ ಇವರದ್ದು.

ಪಾಲ್ತಾಡಿಯವರು ಬರೆದ ಕೃತಿಗಳು

ಮಕ್ಕಳ ಕವನ ಸಂಕಲನ
 ಕಿರಣ
 ಕವನ ಸಂಕಲನ
 ಮೆಲುಕಾಡಿದಾಗ
 ಅಜಕೆ (ತುಳು)
 ದುನಿಪು (ತುಳು)
 ಪಚ್ಚೆಕುರಲ್ (ತುಳು)

ಕೃತಿ
 ತುಳು ಸಂಸ್ಕತಿದ ಪೊಲಬು 
 ನಾಗ ಬೆರ್ಮೆರ್ 
 ತುಳು ಕಲ್ಪುಗ
ಕೆದಂಬಾಡಿ ರಾಮ ಗೌಡೆರ್
 ಅತ್ತಾವರ ಅನಂತಾಚಾರ್ಯೆ
 ನಾಗ ಬೆರ್ಮೆ
 ಕೆನರಾ ರೈತ ಬಂಡಾಯ
 ತುಳುನಾಡಿನ ಪಾಣಾರರು
 ತುಳುನಾಡಿನ ಜನಪದ ಕಥೆಗಳು
 ವಿಶಿಷ್ಟ ತುಳುನಾಡು

ಧ್ವನಿ ಸುರುಳಿ
 ತುಳುವ ಸಿರಿ
 ತುಳುವ ಮಲ್ಲಿಗೆ
 ಅರ್ತಿದ ಪೂ
 ಶ್ರೀ ಕ್ಷೇತ್ರ ದರ್ಶನ
 ಪ್ರಣಾಮ

ಉಲ್ಲೇಖಗಳು

ತುಳು ಲೇಖಕರು
ಮತ್ಸ್ಯ ರೇತಸ್ಸು

ಮತ್ಸ್ಯ ರೇತಸ್ಸು  ಆಂಗ್ಲಭಾಷೆಯಲ್ಲಿ ಮಿಲ್ಟ್ ಎಂಬುವುದು ಮೀನುಗಳ ವೀರ್ಯ, ಇದು ಬಾಹ್ಯ ಫಲೀಕರಣ ಸಂತಾನೊತ್ಪತ್ತಿಯ ಸಮಯದಲ್ಲಿ ಹೆಣ್ಣು ಮೀನುಗಳು ಇಟ್ಟಿರುವ ಮೊಟ್ಟೆಗಳ ಮೇಲೆ ಗಂಡು ಮೀನುಗಳು ತಮ್ಮ ವೀರ್ಯವನ್ನು ಹರಡುತ್ತವೆ.

ಆಹಾರವಾಗಿ ಮತ್ಸ್ಯ ರೇತಸ್ಸು
ಮತ್ಸ್ಯ ರೇತಸ್ಸು ಗಂಡು ಮೀನುಗಳ ಲೈಂಗಿಕ ಅಂಗ,ಇದು ವೀರಿಯವನ್ನು ಹೊಂದಿರುತ್ತದೆ,ಇದನ್ನು ಆಹಾರವಾಗಿ ಬಳಸುತ್ತಾರೆ. ಹಲವು  ಸಂಸ್ಕೃತಿಯವರು ಮತ್ಸ್ಯ ರೇತಸ್ಸನ್ನು ಎಣ್ಣೆಯಲ್ಲಿ  ಕರೆದು ಬೇರೆ ಆಹಾರಗಳೊಂದಿಗೆ ಬಳಸಿ ಸೇವಿಸುತ್ತಾರೆ.
ಜಪಾನ್ನಲ್ಲಿ ಸಾಂಪ್ರದಾಯಿಕ ಆಹಾರದಲ್ಲಿ ಕಾಡ್,ಅಂಗ್ಲರ್ ಮೀನು,ಸಾಮನ್ ,ಸ್ಕ್ವಿಡ್ ಮೀನು ,ಪಫ್ಲರ್ ಮೀನು ಗಳ ಮತ್ಸ್ಯ ರೇತಸ್ಸನ್ನು ವಿಶೇಷವಾಗಿ ಬಳಸುತ್ತಾರೆ.
ಕೊರಿಯದ ಸಾಂಪ್ರದಾಯಿಕ ಆಹಾರದಲ್ಲಿ ಅಲಸ್ಕ,ಪೊಲೊಕ್, ಕಾಡ್, ಬ್ಲಾಕ್ ಮೌತ್ ಆಂಗ್ಲರ್, ಬೊಗಿಯೊ ಮತ್ತು ಸಿಬ್ರೀಮ್ ಗಳ ಮತ್ಸ್ಯ ರೇತಸ್ಸನ್ನು ವಿಶೇಷವಾಗಿ ಬಳಸುತ್ತಾರೆ.
ರೊಮಾನಿಯದ ಸಾಂಪ್ರದಾಯಿಕ ಆಹಾರದಲ್ಲಿ ಕಾರ್ಪ್ ಮೀನು ಮತ್ತು ಇತರೆ ಮೀನುಗಳ ರೇತಸ್ಸನ್ನು ಲಪ್ಟಿ ಎಂದು ಕರೆಯುತ್ತಾರೆ. ಇದನ್ನು ಎಣ್ಣೆಯಲ್ಲಿ ಕರೆದು ಸೇವಿಸುತ್ತಾರೆ.
ರಷ್ಯಾದ ಸಾಂಪ್ರದಾಯಿಕ ಆಹಾರದಲ್ಲಿ ಹರ್ರಿಂಗ್ ಮೀನುಗಳ ರೇತಸ್ಸನ್ನು ಉಪ್ಪಿನಕಾಯಿ ಮಾಡಿ ಸೇವಿಸುತ್ತಾರೆ, ಕೆಲವು ಬಾರಿ ಹರ್ರಿಂಗ್ ಹೆಣ್ಣು ಮೀನುಗಳ ಮೊಟ್ಟೆಯ ಜೋತೆ ಸೇರಿಸಿ ಉಪ್ಪಿನಕಾಯಿ ಮಾಡುತ್ತಾರೆ. ಅನೇಕ ಬಗೆಯ ಬಿಳಿಯ ಮೀನಿನ ರೇತಸ್ಸನ್ನು ಕರೆದು ದೈನಂದಿನ ಆಹಾರ್ವಾಗಿ ಸೇವಿಸುತ್ತಾರೆ.
ಸಿಸಿಲಿಯನ್ನಿನ ಸಾಂಪ್ರದಾಯಿಕ ಆಹಾರದಲ್ಲಿ ಟೂನಾದ ರೇತಸ್ಸನ್ನು ಶಾವಿಗೆಯೊಂದಿಗೆ ಬೆರಸಿ ತಿನ್ನುತ್ತಾರೆ.

ಆಹಾರ ಪದಾರ್ಥಗಳು
ಕೆಂಪೇಗೌಡ ಪ್ರಶಸ್ತಿ

ಕೆಂಪೇಗೌಡ ಪ್ರಶಸ್ತಿ ಅಥವಾ ನಾಡಪ್ರಭು ಕೆಂಪೇಗೌಡ ಪ್ರಶಸ್ತಿ ಬೃಹತ್ ಬೆಂಗಳೂರು ಮಹಾನಗರ ಪಾಲಿಕೆ (ಬಿಬಿಎಂಪಿ) ವಾರ್ಷಿಕವಾಗಿ ನೀಡಲಾಗುವ ನಾಗರಿಕ ಪ್ರಶಸ್ತಿ.

ಪ್ರಶಸ್ತಿ, ನಾಮನಿರ್ದೇಶನವು ವೈದ್ಯಕೀಯ, ಶಿಕ್ಷಣ, ಮಾಧ್ಯಮ, ಕ್ರೀಡಾ, ರಂಗಭೂಮಿ, ಚಲನಚಿತ್ರ, ಸಾಹಿತ್ಯ, ಪರಿಸರ, ಜಾನಪದ ಸಂಗೀತ, ಸಂಗೀತ, ನೃತ್ಯ, ಯೋಗಸಾನ, ನ್ಯಾಯಾಂಗ, ಪತ್ರಿಕೋದ್ಯಮ, ಸಂಸ್ಕೃತಿ, ಛಾಯಾಗ್ರಹಣ, ಸಾಮಾಜಿಕ ಸೇವೆ,ಜ್ಯೋತಿಷ್ಯ ಮತ್ತು ಚಿತ್ರಕಲೆ ಕ್ಷೇತ್ರದಲ್ಲಿ ನಾಗರಿಕರ ಗಮನಾರ್ಹ ಕೊಡುಗೆಗಳನ್ನು ಆಧರಿಸಿದೆ.

ಇತಿಹಾಸ
ವಿಜಯನಗರ ಸಾಮ್ರಾಜ್ಯದ ಆಡಳಿತಗಾರ, ನಾಡಪ್ರಭು ಹಿರಿಯ ಕೆಂಪೇಗೌಡರು 1537 ರಲ್ಲಿ ಬೆಂಗಳೂರಿನ ನಗರವನ್ನು ನಿರ್ಮಿಸಿದರು.   ಈ ಪ್ರಶಸ್ತಿಯನ್ನು ಅವರ ಹೆಸರಿನಲ್ಲಿ ಕೆಂಪೇಗೌಡರ ಜನ್ಮದಿನದಂದು ನೀಡಲಾಗುತ್ತದೆ . ಪ್ರಶಸ್ತಿ ಪ್ರಸ್ತುತಿಯನ್ನು ತಾತ್ಕಾಲಿಕವಾಗಿ 2007 ರಲ್ಲಿ ವಿರಾಮಗೊಳಿಸಲಾಗಿತ್ತು , ನಾಲ್ಕು ವರ್ಷಗಳ ನಂತರ, 2011 ರಲ್ಲಿ ಇದನ್ನು ಪುನಃ ಪ್ರಾರಂಭಿಸಲಾಯಿತು.

ಉಲ್ಲೇಖಗಳು

ಪ್ರಶಸ್ತಿಗಳು
ಭಾಷಿಕ ಪುನರ್ನಿರ್ಮಾಣ

ಭಾಷಿಕ ಪುನರ್ನಿರ್ಮಾಣ ಭಾಷೆಯ ಶಬ್ದರೂಪಗಳ ಸಹಾಯದಿಂದ ಪ್ರಾಚೀನ ಶಬ್ದರೂಪಗಳನ್ನು ನಿರ್ಣಯಿಸುವ ವಿಧಾನ (ಲಿಂಗ್ವಿಸ್ಟಿಕ್ ರಿಕನ್‌ಸ್ಟ್ರಕ್ಷನ್). ತೌಲನಿಕ ಪದ್ಧತಿ ಎರಡೂ ಅಥವಾ ಹೆಚ್ಚು ಭಿನ್ನ ಭಾಷೆಗಳಿಗೆ ಬಹಳ ಪರಿಣಾಮಕಾರಿಯಾಗಿ ಅನ್ವಿತವಾಗುತ್ತದೆ.  ತುಲನೆಗೆ ಆಧಾರ ಆ ವಿವಿಧ ಭಾಷೆಗಳಲ್ಲಿ ಕಂಡುಬರುವ ಜ್ಞಾತಿ ಶಬ್ದಗಳು, ಎರಡು ಭಿನ್ನ ಭಾಷೆಗಳಿಗೆ ಅನ್ವಯವಾಗುವುದರಿಂದ ಇದನ್ನು ಬಾಹ್ಯ ಪುನಾರಚನೆ (ಎಕ್ಸ್‍ಟರ್ನಲ್ ರಿ ಕನ್‍ಸ್ಟ್ರಕ್ಷನ್) ಎಂದು ಕರೆಯುತ್ತಾರೆ. ಅದರೆ ಒಂದು ಭಾಷೆ ಒದಗಿಸುವ ಅಧಾರಗಳನ್ನು ಬಳಸಿಕೊಂಡು ಅ ಭಾಷೆಯ ಮೂಲರೂಪಗಳನ್ನು ರಚಿಸುವ ಅಂತರಿಕ ಪುನಾರಚನೆ(ಇಂಟರ್ನಲ್‍ ರೀಕನ್‍ಸ್ಟ್ರಕ್ಷನ್)ಯಾಗುತ್ತದೆ.

ತುಲನಾತ್ಮಕ ಪದ್ಧತಿ  
ತುಲನಾತ್ಮಕ ಪದ್ಧತಿಯೆಂದರೆ ಮೂಲಭಾಷೆಯನ್ನು ನಿರ್ಣಯಿಸಲು ಸೋದರಭಾಷೆಗಳ ಆಕೃತಿಗಳನ್ನು ಹೊಂದಿಸುವ ಪ್ರಕ್ರಿಯೆ.  ಅನುವಂಶಿಕ ವರ್ಗೀಕರಣದ ಮೂಲಕ ಭಾಷೆಗಳಲ್ಲಿಯ ಸಂಬಂಧ ತಿಳಿದ ತರುವಾಯ. ಅಲ್ಲಿ ಬರುವ ಭಾಷೆಗಳು ಸೋದರ ಭಾಷೆಗಳಾಗಿರುತ್ತವೆ. ಇವುಗಳ ಮೂಲರೂಪ ತಿಳಿಯಲು ಆ ಭಾಷೆಗಳ ಆಕೃತಿ, ಆಕೃತಿಯ ಉಪ ಆಕೃತಿಗಳ ತುಲನೆ ನಡೆಸಬೇಕಾಗುತ್ತದೆ.

ಧ್ವನಿ ಮತ್ತು ಅರ್ಥಗಳಲ್ಲಿ ಸಮಾನ ರೂಪ 
ಭಾಷಿಕ ಆಂಶಗಳನ್ನು ತುಲನೆ ಮಾಡುವಾಗ ಧ್ವನಿ ಮತ್ತು ಅರ್ಥಗಳಲ್ಲಿ ಸಮಾನ ರೂಪಗಳು ಕಾಣಿಸಿಕೊಳ್ಳುತ್ತವೆ. ಈ ಸಾಮ್ಯಕ್ಕೆ ಮುಖ್ಯವಾಗಿ ಮೂರು ಕಾರಣಗಳಿವೆ.

ಆಕಸ್ಮಿಕ ಸಂಬಂಧ 
ಧ್ವನಿ ಮತ್ತು ಅರ್ಥಗಳ ಸಂಬಂಧ ಆಕಸ್ಮಿಕವಾಗಿರಬಹುದು. ಉದಾಹರಣೆಗೆ ಜೂóನಿ ಭಾಷೆಯಲ್ಲಿ nas (ಆರ್ದ) ಎಂಬ ಶಬ್ದವಿದೆ. ಅಂತೆಯೇ ಜರ್ಮನ್ ಭಾಷೆಯಲ್ಲಿ nass (ಅದ್ರ್ರ) ಶಬ್ದವಿದೆ. ಪರಸ್ಪರ ಸಂಬಂಧವಿಲ್ಲದೆ ಈ ಭಾಷೆಗಳಲ್ಲಿ ಒಂದೇ ಧ್ವನಿ ಸಮುದಾಯವಿದೆ ಎಂದರೆ ಅದು ಕೇವಲ ಆಕಸ್ಮಿಕ.

ಸ್ವೀಕರಣ 
ಇಂಗ್ಲೀಷಿನಲ್ಲಿ typhoon ಎಂಬ ಪದವಿದೆ. ಚೀನಿ ಭಾಷೆಯಲ್ಲೂ ಈ ಪದವಿದೆ ಎಂದರೆ ಅವೆರಡೂ ಭಾಷೆಗಳು ಒಂದೇ ಮೂಲದಿಂದ ಬಂದವೆಂದು ಹೇಳಲಾಗದು. ಏಕೆಂದರೆ typhoon ಪದ ಚೀನಿಯದು. ಅದನ್ನು ಇಂಗ್ಲಿಷ್ ಭಾಷೆ ಸ್ವೀಕರಿಸಿದೆ. ಇದಕ್ಕೆ ಆಧಾರ ಇಂಗ್ಲಿಷ್ ಭಾಷೆಯಲ್ಲಿ ಮೊದಲು ಆ ಪದದ ಉಲ್ಲೇಖ ಇರದೆ ಇತ್ತೀಚಿಗೆ ಬಳಕೆಯಾಗುತ್ತಿದೆ.

ಬಳುವಳಿಯ ಮೂಲಕ ಬಂದ ಭಾಷಾರೂಪಗಳು 
ಎರಡು ಪ್ರಸ್ತುತ ಭಾಷೆಗಳ ಸಾಮಾನ್ಯ ಮೂಲದಿಂದ ನೇರ ಬಳುವಳಿಯ ಮೂಲಕ ಮತ್ತೊಂದು ಭಾಷೆಗೆ ಬಂದ ಭಾಷಾ ರೂಪಗಳು, ಸಂಬಂಧಿತ ಭಾಷೆಗಳು ಒಂದೇ ಮೂಲದಿಂದ ಉಗಮಿಸಿ ವಿಕಾಸಗೊಂಡ ಭಾಷಾರೂಪಗಳಿಗೆ "ಜ್ಞಾತಿಶಬ್ದ"ಗಳೆಂದು ಹೆಸರು. ಈ ಜ್ಞಾತಿಶಬ್ದಗಳೇ ತೌಲನಿಕ ಪದ್ಧತಿಗೆ ಆಧಾರ.

ಭಾಷೆಯ ಚಾರಿತ್ರಿಕ ಹಿನ್ನೆಲೆ  
ಒಂದು ಭಾಷೆಯ ಚಾರಿತ್ರಿಕ ಅಧ್ಯಯನ ನಡೆಸುವಾಗ, ಆ ಭಾಷೆಯಲ್ಲಿ ನಡೆಯುವ ವಿವಿಧ ಪ್ರಕ್ರಿಯೆಗಳ ಆಧಾರದ ಮೇಲೆ ಅದರ ಮೂಲರೂಪವನ್ನು ಊಹಿಸಲು ಸಾಧ್ಯವಿದೆ. ಭಾಷೆಯಲ್ಲಿ ನಡೆಯುವ ಕೆಲ ಘಟನೆಗಳು ಅದರ ರಚನೆಯಲ್ಲಿಯ ಕೆಲವು ಸ್ಪಷ್ಟ ಮಾಹಿತಿಗಳನ್ನು ಒದಗಿಸುತ್ತವೆ. ಇದರ ಆಧಾರದಿಂದ ಆ ಭಾಷೆಯ ಹಿಂದಿನ ರೂಪವನ್ನು ಪುನಾರಚಿಸಲು ಸಾಧ್ಯ. ಭಾಷಿಕ ಬದಲಾವಣೆಗೆ ಕಾರಣವಾದ ಕೆಲವು ಅಂಶಗಳ ಮೂಲಕ ಹಂತಗಳಲ್ಲಿ ಆ ರಚನೆ ವ್ಯತ್ಯಾಸಗೊಂಡರೂ ಹಳೆಯ ರಚನೆಯ ಕೆಲವು ಅಂಶಗಳು ದೊರೆಯುತ್ತವೆ. ಈ ಅಂಶಗಳ ಆಧಾರದಿಂದಲೇ ಆ ಭಾಷೆಯ ಪ್ರಾಚೀನ ರಚನೆಯನ್ನು ಊಹಿಸಿ ಪುನಾರಚಿಸಲು ಸಾಧ್ಯವಾಗುತ್ತವೆ.

ಭಾಷಾ ಬದಲಾವಣೆ 
ಭಾಷೆಯ ಬದಲಾವಣೆಗೆ ಕಾರಣವಾಗುವ ಮುಖ್ಯ ಅಂಶವೆಂದರೆ ಧ್ವನಿ ಬದಲಾವಣೆ. ಧ್ವನಿಬದಲಾವಣೆ ಉಪಧ್ವನಿಮಾಗಳಲ್ಲಿ ಮಾತ್ರ ಬದಲಾವಣೆ ಹೊಂದುತ್ತದೆ. ಧ್ವನಿ ಬದಲಾವಣೆ ಕೆಲವು ವಿಶಿಷ್ಟ ಧ್ವನಿಮಾ ಸನ್ನಿವೇಶಗಳಲ್ಲಿ ಆಕೃತಿಯಾದ ಅನೇಕ ಆಕೃತಿಗಳಲ್ಲೂ ಕಂಡು ಬರುವ ಸಾಧ್ಯತೆಯಿದೆ. ಅಲ್ಲಲ್ಲಿ ಕಂಡುಬರುವ ಇಂಥ ಬದಲಾವಣೆಯ ಆಧಾರದಿಂದ ಪ್ರಾಚೀನ ರೂಪಗಳ ಪುನಾರಚನಾಕಾರ್ಯ ನಡೆಯುತ್ತದೆ.

ಲಿಖಿತ ಉಲ್ಲೇಖಗಳು 
ಒಂದು ಭಾಷೆಯ ಲಿಖಿತ ಉಲ್ಲೇಖಗಳು ದೊರೆತರೆ ಅವುಗಳ ಅರ್ಥ ವಿವರಣೆಯ ಮೂಲಕ ಆ ಭಾಷೆಯ ಇತಿಹಾಸ ತಿಳಿಯಬಹುದು. ಈ ಲಿಖಿತ ಉಲ್ಲೇಖಗಳು ದೊರೆಯದಿದ್ದರೂ ಭಾಷಿಕ ಪುನರ್ನಿಮಾಣ ಪದ್ದತಿಗಳ ಮೂಲಕ ಭಾಷೆಯ ಇತಿಹಾಸ ರಚಿಸಲು ಇಂದಿನ ದಿನಗಳಲ್ಲಿ ಸಾಧ್ಯವಾಗಿದೆ. ಲಿಖಿತ ದಾಖಲೆಗಳೇ ಇಲ್ಲದೆ ಪೊಟಾವಾಟೋಮಿ. ಅಲ್ಗೋಂಕಿಯನ್ ಭಾಷೆಗಳ ಪ್ರಾಚೀನ ಇತಿಹಾಸವನ್ನು ಹಾಕೆಟ್ ಮತ್ತು ಬ್ಲೂಮ್‍ಫೀಲ್ಡ್ ಪುನಾರಚಿಸಿದ್ದಾರೆ.

ಉಲ್ಲೇಖ 

ಭಾಷಾ ವಿಜ್ಞಾನ
ಕರ್ನಾಟಕ ಅರೆಭಾಷೆ ಸಂಸ್ಕೃತಿ ಮತ್ತು ಸಾಹಿತ್ಯ ಅಕಾಡೆಮಿ

ಕರ್ನಾಟಕ ಅರೆಭಾಷೆ ಸಂಸ್ಕೃತಿ ಮತ್ತು ಸಾಹಿತ್ಯ ಅಕಾಡೆಮಿ ೨೦೧೧ರ ದಶಂಬರ ೧೫ರಂದು ಸ್ಥಾಪನೆಯಾಯಿತು. ಇದು ಅರೆಭಾಷೆ ಸಂಸ್ಕೃತಿ, ಸಾಹಿತ್ಯ ಹಾಗೂ ಆ ಭಾಗದ ನಾಡು-ನುಡಿಯ ಸಂರಕ್ಷಣೆ ಮತ್ತು ಅರೆಭಾಷೆಗಾಗಿ ಶ್ರಮಿಸಲು ಕಟ್ಟಲಾಗಿರುವ ಸಂಸ್ಥೆ. ಅರೆಭಾಷೆ ಮಾತಾಡುವ ಜನರು ಕರ್ನಾಟಕ ರಾಜ್ಯದ ಕೊಡಗು ಮತ್ತು ದಕ್ಷಿಣ ಕನ್ನಡಜಿಲ್ಲೆಯ ಕೆಲವು ತಾಲೂಕುಗಳು ಹಾಗೂ ಕೇರಳ ರಾಜ್ಯದ ಕಾಸರಗೋಡಿನ ಕೆಲವು ಗ್ರಾಮಗಳಲ್ಲಿ ಅರೆಭಾಷಿಗರು ಇದ್ದಾರೆ. ಇವರ ಅರೆಭಾಷೆ ಸಂಸ್ಕೃತಿ, ಆಚಾರ ವಿಚಾರ, ಆಹಾರ ಪದ್ದತಿಗಳು, ಆರಾಧನೆಗಳು ವಿಭಿನ್ನತೆಯಿಂದ ಕೂಡಿದೆ. ಇಂತಹ ವೈವಿಧ್ಯಮಯ ವೈಶಿಷ್ಟ್ಯತೆಗಳನ್ನು ಉಳಿಸಿಕೊಳ್ಳುವ ಸಲುವಾಗಿ ಕರ್ನಾಟಕ ಅರೆಭಾಷೆ ಸಂಸ್ಕೃತಿ ಮತ್ತು ಸಾಹಿತ್ಯ ಅಕಾಡೆಮಿಯು ಕಾರ್ಯನಿರ್ವಹಿಸುತ್ತಿದೆ.

ಅರೆಭಾಷೆ ಜನಾಂಗದವರು ಹೆಚ್ಚಾಗಿ ವಾಸಿಸುವ ದಕ್ಷಿಣ ಕನ್ನಡ ಜಿಲ್ಲೆಯವರಿಗೂ ಕೊಡಗಿನವರ ಸಂಸ್ಕೃತಿ ಆಚರಣೆಯಲ್ಲಿ ವಿಭಿನ್ನತೆ ಇದೆ. ದಕ್ಷಿಣ ಕನ್ನಡದಲ್ಲಿ ಭೂತಾರಾಧನೆ, ಸುಗ್ಗಿ ಹಬ್ಬ ಆಚರಿಸಿಕೊಂಡು ಬಂದಿದ್ದಾರೆ.  ಕೊಡಗಿನಲ್ಲಿ ಹುತ್ತರಿ, ಕೈಲುಮುಹೂರ್ತ ಮತ್ತು ಆಟಿ ಹಬ್ಬವನ್ನು ಆಚರಿಸಿಕೊಂಡು ಬಂದಿದ್ದಾರೆ. ಕೊಡಗಿನ ಅರೆಭಾಷೆ ಜನಾಂಗದವರ ಸಂಸ್ಕೃತಿ, ಸಂಗೀತ, ಕುಣಿತ, ವೇಷ ಭೂಷಣ ಭಿನ್ನವಾಗಿದೆ.

ಅರೆಭಾಷೆ ದಿನಾಚರಣೆ
೨೦೨೦ರ ಸಾಲಿನಿಂದ ಡಿಸೆಂಬರ್ ೧೫ನ್ನು ಕರ್ನಾಟಕ ಅರೆಭಾಷೆ ಸಂಸ್ಕೃತಿ ಮತ್ತು ಸಾಹಿತ್ಯ ಅಕಾಡೆಮಿಯು ಅರೆಭಾಷೆ ದಿನಾಚರಣೆ ಅಂತ ನಿರ್ಧರಿಸಿ ಆಚರಣೆ ಮಾಡಲಾಗುತ್ತಿದೆ.

ಕಾರ್ಯ ಯೋಜನೆಗಳು
ಕರ್ನಾಟಕ ಅರೆಭಾಷೆ ಸಂಸ್ಕೃತಿ ಸಾಹಿತ್ಯ ಅಕಾಡೆಮಿಯನ್ನು ಸ್ಥಾಪಿಸಿ ಪುಸ್ತಕ, ಪದಕೋಶ, ಭಾಷಾಂತರ ಮತ್ತು ದಾಖಲೆಗಳನ್ನು ಸಂಗ್ರಹಿಸುವ ಕೆಲಸಗಳನ್ನು ಕೈಗೆತ್ತಿಕೊಂಡಿದೆ. ಇವುಗಳೊಂದಿಗೆ ಯುವಕರ ಸಬಲೀಕರಣಕ್ಕಾಗಿ ಯುವ ಸಾಹಿತಿಗಳಿಗೆ ವಿಚಾರ ಸಂಕಿರ್ಣ, ಸಾಹಿತ್ಯ ಶಿಬಿರ, ಕವಿಗೋಷ್ಠಿ ಸೇರಿದಂತೆ ವಿವಿಧ ಕಾರ್ಯಕ್ರಮಗಳನ್ನು ಹಾಕಿಕೊಂಡಿದೆ. ಭಾಷೆ ಸಂಸ್ಕೃತಿ ನಶಿಸಿದಂತೆ ದಾಖಲೆ ರೂಪದಲ್ಲಿ ಸಂಗ್ರಹ ಮಾಡುವ ಕೆಲಸವನ್ನೂ ಅಕಾಡೆಮಿ ಮಾಡುತ್ತಿದೆ. ನಾಟಕ ಶಿಬಿರ, ಅರೆಬಾಸೆಯ ಗಣ್ಯವ್ಯಕ್ತಿಗಳ ವ್ಯಕ್ತಿ ಚಿತ್ರಣಕ್ಕೆ ಪ್ರೋತ್ಸಾಹ ನೀಡುತ್ತಿದೆ.

ಅಧೀನತೆ 
ಕನ್ನಡ ಮತ್ತು ಸಂಸ್ಕತಿ ನಿರ್ದೇಶನಾಲಯ
ಕರ್ನಾಟಕ ಸರ್ಕಾರ

ಕಾರ್ಯವ್ಯಾಪ್ತಿ 
ಅರೆಭಾಷೆ ಜನಾಂಗದ ಕೊಡಗು ದಕ್ಷಿಣ ಕನ್ನಡ ಜಿಲ್ಲೆಯ ಬಹುತೇಕ ಕಡೆಯಲ್ಲು ವಿಸ್ಥರಿಸಿದೆ. ಮಂಗಳೂರು, ವಿಟ್ಲ, ಪುತ್ತೂರು, ಸುಳ್ಯ, ಮಡಿಕೇರಿ, ಸೋಮವಾರಪೇಟೆ, ವಿರಾಜಪೇಟೆ, ಕೇರಳದ ಕಾಸರಗೋಡು ಜಿಲ್ಲೆಯ ಬಂದಡ್ಕ ಹಾಗೂ ದೇಲಂಪಾಡಿ ಪ್ರದೇಶಗಳಿಗೂ ಹರಡಿದೆ.

ಪ್ರಕಟಣೆಗಳು 
 ಅಕಾಡೆಮಿ ತ್ರೈಮಾಸಿಕ ಸಂಚಿಕೆ "ಹಿಂಗಾರ".
ಇತರ ಪುಸ್ತಕಗಳು.

ಕಾರ್ಯಕ್ರಮಗಳು 
ಅರೆಭಾಷೆ ಅಕಾಡೆಮಿ ಕಾರ್ಯಕ್ರಮಗಳು
ಅಕಾಡೆಮಿ ಪ್ರಾಯೋಜಿಸಿದ ಕಾರ್ಯಕ್ರಮಗಳು

ಉಲ್ಲೇಖ 
ಅಕಾಡೆಮಿಗಳು
ಅರೆಭಾಷೆ
ನುಡಿ (ತಂತ್ರಾಂಶ)

ನುಡಿ ಕಂಪ್ಯೂಟರ್ ಪ್ರೊಗ್ರಾಮ್ ಮತ್ತು  ಫಾಂಟ್-ಎನ್ಕೋಡಿಂಗ್ ಸ್ಟ್ಯಾಂಡರ್ಡ್. ಇದನ್ನು ಕನ್ನಡ ಲಿಪಿಯನ್ನು ನಿರ್ವಹಿಸಲು ಮತ್ತು ಪ್ರದರ್ಶಿಸಲು ಬಳಸಲಾಗುತ್ತದೆ.
ನುಡಿ  ತಂತ್ರಾಂಶ ಕರ್ನಾಟಕ ಸರ್ಕಾರದ  ಸ್ವಾಮ್ಯದಲ್ಲಿದೆ ಮತ್ತು  ಉಚಿತವಾಗಿ ಲಭ್ಯವಿದೆ. ಇದನ್ನುಲಾಭರಹಿತ ಸಂಸ್ಥೆಯಾದ  ಕನ್ನಡ ಗಣಕ ಪರಿಷತ್ತು   ಅಭಿವೃದ್ಧಿಪಡಿಸಿದೆ. ನುಡಿಯೊಂದಿಗೆ ಸೇರಿಸಲಾಗಿರುವ ಹೆಚ್ಚಿನ ಫಾಂಟ್ಗಳು ಡೈನಾಮಿಕ್ ಫಾಂಟ್ ಎಂಬೆಡಿಂಗ್ ಉದ್ದೇಶಗಳಿಗಾಗಿ ಬಳಸಬಹುದು.ಆದರೂ, ಫಾಂಟ್ಗಳು ಮತ್ತು ತಂತ್ರಾಂಶವು ಉಚಿತವಾಗಿ ಸಿಗುವುದರಿಂದ ಡೇಟಾಬೇಸ್ ನಿರ್ವಹಣೆ ಮುಂತಾದ ಇತರೆ ಸಂದರ್ಭಗಳಲ್ಲೂ ಬಳಸಬಹುದು.

ಇದು ಫಾಂಟ್-ಎನ್ಕೋಡಿಂಗ್ ಆಧಾರಿತ ಪ್ರಮಾಣಿತವಾಗಿದೆ (ಅಂದರೆ, ಇದು ಗ್ಲಿಫ್ಗಳನ್ನು ಶೇಖರಿಸಲು ASCII ಮೌಲ್ಯಗಳನ್ನು ಬಳಸುತ್ತದೆ).
ನುಡಿ ಎಡಿಟರ್ ಯುನಿಕೋಡ್ನಲ್ಲಿ ಉಳಿಸುವಲ್ಲಿ ಮತ್ತು  ನುಡಿ ಎಂಜಿನ್ ಯುನಿಕೋಡ್ನಲ್ಲಿ ದತ್ತವನ್ನು ಸೇರಿಸುವುದನ್ನು ಅನುವು ಮಾಡಿಕೊಡುವುದು, ಈ ವ್ಯವಸ್ಥೆಯು ಯೂನಿಕೋಡ್ಗೆ ಬೆಂಬಲವನ್ನು ಒದಗಿಸುತ್ತದೆ. ಅದರೆ ಇದು ವ್ಯವಸ್ಥೆ(system )ಯಲ್ಲಿ ಯುನಿಕೋಡ್ಗೆ ಬೆಂಬಲ ವಿದ್ದರೆ ಮತ್ತು  ಮತ್ತು ವ್ಯವಸ್ಥೆ(system )ಯಲ್ಲಿ ಒಂದು ಮುಕ್ತ ಫಾಂಟ್ ಇದ್ದರೆ ಮಾತ್ರ ಸಾದ್ಯವಾಗುವುದು..

ನುಡಿ ಅಕ್ಸೆಸ್(Access), ಒರ್ಯಾಕಲ್(Oracle), ಎಸ್‍ಕ್ಯು‍ಎಲ‍್(SQL), ಡಿಬಿ೨(DB2) ಮುಂತಾದ  ಬಹಳಷ್ಟು ವಿಂಡೋಸ್ ಆಧಾರಿತ ಡೇಟಾಬೇಸ್ ವ್ಯವಸ್ಥೆಗಳನ್ನು ಬೆಂಬಲಿಸುತ್ತದೆ.

ನುಡಿ ಕನ್ನಡ ಲಿಪಿ ತಂತ್ರಾಂಶ 6.0, 6.1, 6.5 
ನುಡಿ 6 ಮತ್ತು 6.1 ಆವೃತ್ತಿಯನ್ನು 09/06/2022 ರಂದು ಬಿಡುಗಡೆ ಮಾಡಲಾಯಿತು . ಇದರಲ್ಲಿ ಮುಖ್ಯವಾಗಿ ಇದುವರೆಗೂ ಜನಪ್ರಿಯವಾಗಿದ್ದ ಮುದ್ರಣಾಲಯದವರಿಗೆ ವಿಶೇಷ ರೂಪದಲ್ಲಿ ಬಳಕೆಗೆ ಬರುತ್ತಿದ್ದ ಆನ್ಸಿ/ ಆಸ್ಕಿ ( ANSI/ASCII) ಶಿಷ್ಟತೆ ಸಂಪೂರ್ಣವಾಗಿ ಕೈಬಿಟ್ಟು ಸರಕಾರದ ನಿಯಮದನ್ವಯ ಕೇವಲ ಯುನಿಕೋಡ್ ಶಿಷ್ಟತೆಯನ್ನು ಮಾತ್ರ ಅಳವಡಿಸಲಾಗಿದೆ. ಆದಾಗ್ಯೂ ಮತ್ತೆ ನುಡಿ 5.0ರಲ್ಲಿ ಬಳಕೆಯಲ್ಲಿದ್ದ ANSI/ASCII ರೀತಿಯ ಶಿಷ್ಟತೆಗೆ ಬದಲಾಯಿಸಲು ಪರಿವರ್ತಕವನ್ನು ಸಹ ಬಳಕೆದಾರರಿಗೆ ನೀಡಲಾಗಿದೆ. 

ಇದರ ನಂತರ ಇತ್ತೀಚೆಗೆ ನುಡಿ 6.5 ಬಹುಭಾಷಾ ಆವೃತ್ತಿಯನ್ನು ಸಹಾ ಬಿಡುಗಡೆ ಮಾಡಲಾಗಿದೆ. ಇವರೆಡೂ (6.1 ಮತ್ತು 6.5 )- ಉಚಿತ ಡೌನ್‌ಲೋಡುಗಳಾಗಿ ಕಗಪ ಜಾಲತಾಣದಲ್ಲಿ ಲಭ್ಯವಿದೆ.

ನುಡಿ ಕನ್ನಡ ಲಿಪಿ ತಂತ್ರಾಂಶ 5.0 
ಯೂನಿಕೋಡ್ ಮತ್ತು ಯುಟಿಎಫ್-8 ಶಿಷ್ಟತೆಗಳನ್ನು ಅಳವಡಿಸಲಾಗಿದೆ; 
ಹೊಸ ಅಕ್ಷರ ಶೈಲಿಗಳು ಲಭ್ಯವಿವೆ;
ಎಂಎಸ್ವರ್ಡ್ನಲ್ಲಿ ಪದಪರೀಕ್ಷೆ, ನಮೂದಿಸುವಾಗಲೇ ಬದಲಾವಣೆ  ಸೌಲಭ್ಯವನ್ನು ನೀಡಲಾಗಿದೆ.

ನೋಡಿ
ಸಹಾಯ:ಲಿಪ್ಯಂತರ -ಅಲ್ಲಿ ವಿವರಕ್ಕೆ-> ಕಗಪ/ನುಡಿ-KGP/Nudi/KPRao- ಕೀಲಿಮಣೆ ಸಹಾಯ -ನುಡಿ ಲಿಪಿ ಉಪಯೋಗ ಕ್ರಮ

ಉಲ್ಲೇಖ

ಬಾಹ್ಯ ಕೊಂಡಿಗಳು 

 - Nudi software 4.0
 KaGaPa - Kannada Ganaka Parishad - Nudi 5.0
 Nudi 5, 6, 6.1  and 6.5

ಕನ್ನಡ ತಂತ್ರಾಂಶಗಳು
ಬ್ಯಾನ್ ನಂಬರ್

ಮನರಂಜನಾ ಗಣಿತದಲ್ಲಿ, ಬ್ಯಾನ್ ನಂಬರ್ (ನಿಷೇಧ ಸಂಖ್ಯೆ) ಎಂಬ ಸಂಖ್ಯಾ ಪರಿಭಾಷೆ ಇದೆ. ಒಂದು ಸಂಖ್ಯೆಯನ್ನು ಇಂಗ್ಲಿಷ್ನಲ್ಲಿ ಬರೆದರೆ ಯಾವ ಇಂಗ್ಲೀಷ್ ಕಾಗುಣಿತದ ಅವಶ್ಯಕತೆ ಇರುವುದಿಲ್ಲವೋ ಸಂಖ್ಯೆಯನ್ನು ಆಯಾ ಅಕ್ಷರದ ಬ್ಯಾನ್ ನಂಬರ್ ಎನ್ನುತ್ತಾರೆ. 

ಬ್ಯಾನ್ ಸಂಖ್ಯೆಗಳನ್ನು ನಿಖರವಾಗಿ ವ್ಯಾಖ್ಯಾನಿಸಲಾಗಿಲ್ಲ. ಕೆಲವು ದೊಡ್ಡ ಸಂಖ್ಯೆಗಳಲ್ಲಿ (ಉದಾಹರಣೆಗೆ googol ಮತ್ತು googolplex) ಸಾಮಾನ್ಯ ಉಚ್ಚಾರವನ್ನು ಬಳಸುವ ರೂಢಿ ಇಲ್ಲ. ಅಂತಹ ಸಂದರ್ಭಗಳಲ್ಲಿ ಮೇಲಿನ ವ್ಯಾಖ್ಯಾನವನ್ನು  ಅಳವಡಿಸಲಾಗುವುದಿಲ್ಲ. 

ಈವರೆಗೆ ಪ್ರಕಟವಾದ ಹಲವಾರು ಬ್ಯಾನ್ ನಂಬರ್ ಸರಣಿಗಳು:

 A-ಬ್ಯಾನ್  ಸಂಖ್ಯೆಗಳು A ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು A-ಬ್ಯಾನ್  ಸಂಖ್ಯೆಗಳು:  1ರಿಂದ  999, 1,000,000 ದಿಂದ  1,000,999, 2,000,000ದಿಂದ  2,000,999.  (ಗಮನಿಸಿ, ಒಂದನ್ನು ಇಂಗ್ಲಿಷ್ನಲ್ಲಿ  "one" ಎಂದು ಬರೆಯಲಾಗುತ್ತದೆ. ಇಲ್ಲಿ "a" ಅಕ್ಷರದ ಉಪಯೋಗವಿಲ್ಲ). ಇಂಗ್ಲಿಷ್ ಉಚ್ಚಾರಣೆಯಲ್ಲಿನ "and" ಪದದ "a" ಅನ್ನು ಗಣನೆಗೆ ತೆಗೆದುಕೊಳ್ಳುವುದಿಲ್ಲ.
 E-ಬ್ಯಾನ್  ಸಂಖ್ಯೆಗಳು E ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು E-ಬ್ಯಾನ್ ಸಂಖ್ಯೆಗಳು 2, 4, 6, 30, 32, 34, 36, 40, 42, 44, 46, 50, 52, 54, 56, 60, 62, 64, 66, 2000, 2002, 2004, ... . 1990ರಲ್ಲಿ ನೀಲ್ (Neil Sloane) ಎಂಬಾತ ಹೆಸರಿಸಿದ. ಕಾಕತಾಳೀಯವಾಗಿ, ಎಲ್ಲಾ ಸಂಖ್ಯೆಗಳು ಸಮ ಸಂಖ್ಯೆಗಳಾಗಿವೆ.
 I-ಬ್ಯಾನ್  ಸಂಖ್ಯೆಗಳು I ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು I-ಬ್ಯಾನ್ ಸಂಖ್ಯೆಗಳು 1, 2, 3, 4, 7, 10, 11, 12, 14, 17, 20, 21, 22, 23, 24, 27, 40, ... . ಎಲ್ಲಾ -illion ಸಂಖ್ಯೆಗಳು "i" ಹೊಂದಿರುವುದರಿಂದ ನಿಖರವಾಗಿ 30,275 I-ಬ್ಯಾನ್ ಸಂಖ್ಯೆಗಳಿವೆ. ಅತೀ ದೊಡ್ಡದು ಎಂದರೆ, 777,777.
 O-ಬ್ಯಾನ್ ಸಂಖ್ಯೆಗಳು  O ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು O-ಬ್ಯಾನ್ ಸಂಖ್ಯೆಗಳು 3, 5, 6, 7, 8, 9, 10, 11, 12, 13, 15, 16, 17, 18, 19, 20, 23, 25, 26, ... . "thousand" (ಸಾವಿರ) ಮತ್ತು ಎಲ್ಲಾ -illion ಸಂಖ್ಯೆಗಳು O ಅನ್ನು ಹೊಂದಿರುತ್ತವೆ. ಆದ್ದರಿಂದ, ನಿಖರವಾಗಿ 454 O-ಬ್ಯಾನ್ ಸಂಖ್ಯೆಗಳಿವೆ. ದೊಡ್ಡದು ಎಂದರೆ 999.
 T-ಬ್ಯಾನ್ ಸಂಖ್ಯೆಗಳು  O ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು T-ಬ್ಯಾನ್ ಸಂಖ್ಯೆಗಳು: 1, 4, 5, 6, 7, 9, 11, 100, 101, 104, 105, 106, 107, 109, 111, 400, 401, 404, 405, 406, ... .
 U-ಬ್ಯಾನ್ ಸಂಖ್ಯೆಗಳು O ಅಕ್ಷರವನ್ನು ಹೊಂದಿರುವುದಿಲ್ಲ. ಮೊದಲ ಕೆಲವು U-ಬ್ಯಾನ್ ಸಂಖ್ಯೆಗಳು: 1, 2, 3, 5, 6, 7, 8, 9, 10, 11, 12, 13, 15, 16, 17, 18, 19, 20, 21, 22, 23, 25, 26, ... .

ಉಲ್ಲೇಖಗಳು 
Hernandez, J. C.; Mex-Perera, C.; and Shepherd, S. J. "Characterization of Eban Numbers." J. Recr. Math. 31, 197–200, 2002–2003.

ಬಾಹ್ಯ ಕೊಂಡಿಗಳು 

 Weisstein, Eric W. "Aban Number". MathWorld.
 Weisstein, Eric W. "Eban number". MathWorld.
 Weisstein, Eric W. "Iban number". MathWorld.
 Weisstein, Eric W. "Oban Number". MathWorld.
 Weisstein, Eric W. "Uban number". MathWorld.

ಭಾಷಾ ವಿಜ್ಞಾನ
ಗಣಿತ
ದೊಂಬರು

ದೊಂಬರು ಕರ್ನಾಟಕದ ಪ್ರಮುಖ ಅಲೆಮಾರಿ ಸಮುದಾಯ.ಉತ್ತರ ಕರ್ನಾಟಕದಲ್ಲಿ ಕೊಲ್ಲಟಿಗರೆಂದೂ ಕರೆಯುತ್ತಾರೆ. ಅವರ ಪ್ರದರ್ಶನವನ್ನು ದೊಂಬರಾಟ, ಕೊಲ್ಲಟಿಗರ ಆಟ ಮುಂತಾದ ಹೆಸರುಗಳಿಂದ ಕರೆಯುತ್ತಾರೆ.

ಮೂಲ 
ದೊಂಬರು ಆಂಧ್ರಪ್ರದೇಶದ ಕಡಪಾ, ನೆಲ್ಲೂರು, ಚಿತ್ತೂರು ಮತ್ತು ವಿಶಾಖಪಟ್ಟಣ ಜಿಲ್ಲೆಗಳಿಂದ ವಲಸೆ ಬಂದರೆಂದು ಹೇಳಲಾಗಿದೆ. ಅವರು ತೆಲುಗು ಮತ್ತು ಪ್ರಾದೇಶಿಕ ಭಾಷೆಯಾದ ಕನ್ನಡ ಮಾತನಾಡುತ್ತಾರೆ. ದೊಂಬರ ಸಮುದಾಯವು ಭಾರತದ ಉದ್ದಗಲಕ್ಕೂ ಹರಡಿಕೊಂಡಿದ್ದು ಬೇರೆ ಬೇರೆ ಹೆಸರುಗಳಿಂದ ಕರೆಯಲಾಗುತ್ತದೆ.

ಹುಟ್ಟು ಮತ್ತು ಬೆಳವಣಿಗೆಗೆ
ಈ ಬುಡಕಟ್ಟಿನ ಹುಟ್ಟು ಮತ್ತು ಬೆಳವಣಿಗೆಗೆ ಸಂಬಂಧಿಸಿದಂತೆ ಅನೇಕ ಐತಿಹ್ಯಗಳಿವೆ. ಅವರು ಐತಿಹಾಸಿಕ ವ್ಯಕ್ತಿಯಾದ ಕುಮಾರರಾಮನ ಮಲತಾಯಿ ರತ್ನಾಜಿಯೊಂದಿಗೆ ತಮ್ಮ ಸಂಬಂಧವನ್ನು ಹೇಳಿಕೊಳ್ಳುತ್ತಾರೆ. ಹತ್ತನೆಯ ಶತಮಾನದ ಪಂಪ ಮತ್ತು ಹನ್ನೆರಡನೆಯ ಶತಮಾನದ ವಚನಕಾರರ ಬರವಣಿಗೆಯಲ್ಲಿಯೇ ದೊಂಬರನ್ನು ಕುರಿತಾದ ಉಲ್ಲೇಖಗಳು ಕಂಡುಬರುತ್ತವೆ. ಬಿಜಾಪುರ ಜಿಲ್ಲೆಯ ಹೊನ್ನಿಹಾಳಿನಲ್ಲಿ ಸಿಕ್ಕಿರುವ ಶಾಸನವು ದೊಂಬರಿಗೆ ಒಂದು ಹಳ್ಳಿಯನ್ನೇ ದಾನವಾಗಿ ಕೊಟ್ಟ ಪ್ರಸಂಗವನ್ನು ದಾಖಲೆ ಮಾಡಿದೆ. ಅಲ್ಲಿಯೇ ದೊಂಬರ ಹೆಣ್ಣುಮಕ್ಕಳು ತಮ್ಮ ಕೌಶಲ್ಯವನ್ನು ಪ್ರದರ್ಶಿಸುತ್ತಿರುವ ಶಿಲ್ಪಗಳು ದೊರಕಿವೆ.

ಆರಾಧನೆ
ದೊಂಬರು ಯೆಲ್ಲಮ್ಮ, ದ್ಯಾಮವ್ವ, ಮಾರಮ್ಮ, ದುರ್ಗಮ್ಮ, ಹನುಮಂತ ಮುಂತಾದ ಸ್ಥಳೀಯ/ಪಪ್ರಾದೇಶಿಕ ದೇವತೆಗಳನ್ನು ಪೂಜಿಸುತ್ತಾರೆ. ಚೈತ್ರ ಮಾಸದ ಹುಣ್ಣಿಮೆಯ ದಿನ ಅವರೆಲ್ಲರೂ ಯೆಲ್ಲಮ್ಮ ದೇವಿಯನ್ನು ಆರಾಧಿಸುತ್ತಾರೆ.

ಪ್ರದರ್ಶನಗಳು
ದೊಂಬರು ತಮ್ಮ ದೊಂಬರಾಟಕ್ಕಾಗಿ ಮತ್ತು ಮೋಡಿ ಪ್ರದರ್ಶನಗಳಿನ್ನು ಮಾಡುತ್ತಾರೆ. ಈ ಕಲೆಯಲ್ಲಿ ಧಾರ್ಮಿಕತೆಯಾಗಲೀ ಆಚರಣೆಗಳಾಗಲೀ ಇಲ್ಲ. ಇದು ಜಿವನ ನಡೆಸಲು ಕಲಿತಿರುವ ಮನರಂಜನೆಯ ಕಲೆ. ದೊಂಬರು ತಮ್ಮ ವಸ್ತುಗಳ ಸಮೇತ ಊರೂರು ತಿರುಗುವುದು  ತಮ್ಮ ಹೊರೆಯನ್ನು ಎತ್ತುಗಳು ಹಾಗೂ ಕತ್ತೆಗಳ ಮೇಲೆ ಸಾಗಿಸುತ್ತಾರೆ.  ಅವರು ತಾತ್ಕಾಲಿಕವಾಗಿ ಕಟ್ಟಿಕೊಂಡ ಗುಡಿಸಲುಗಳು ಮತ್ತು ಡೇರಾಗಳಲ್ಲಿ ವಾಸಿಸುತ್ತಾರೆ.

ದೊಂಬರಾಟ ಪ್ರದರ್ಶನಗಳು
ಪ್ರದರ್ಶನದ ಪ್ರಾರಂಭದಲ್ಲಿ ಸಗಣಿಯಿಂದ ಮಾಡಿದ ಗಣಪತಿಯನ್ನು ಪೂಜಿಸಿ, ರಂಗಸ್ಥಳದ ನಡುವೆ ಒಂದು ಬೊಂಬನ್ನು ಹೂಳಿ ನಿಲ್ಲಿಸುತ್ತಾರೆ.
ಬಿದಿರುಗಳವನ್ನು ಹತ್ತುವುದು ಮತ್ತು ದಿಢೀರನೆ ಅದರಿಂದ ಜಾರಿಕೊಂಡು ಕೆಳಗೆ ಇಳಿಯುವುದು.
ಆ ಬೊಂಬನ್ನು ಹಿಡಿದಿಕೊಂಡೇ ಬಗೆಬಗೆಯ ಲಾಗಗಳನ್ನು ಹಾಕುವುದು.
ಎತ್ತಿನ ಬಂಡಿಯನ್ನು ತನ್ನ ಕೂದಲಿಗೆ ಕಟ್ಟಿಕೊಂಡು ಎಳೆಯುವುದು.
ನೆಲದ ಮೇಲೆ ಅಂಗಾತ್ತಾಗಿ ಮಲಗಿಕೊಂಡು, ಎದೆಯ ಮೇಲೆ ದೊಡ್ಡ ಬಂಡೆಯನ್ನು ಇಟ್ಟುಕೊಳ್ಳುವುದು.
ಹಗ್ಗದ ಮೇಲಿನ ನಡಿಗೆ.
ನೀರುತುಂಬಿದ ಕೊಡವನ್ನು ಹಲ್ಲುಗಳಿಂದಲೇ ಎತ್ತುವುದು.
ಮರಗಾಲುಗಳನ್ನು ಕಟ್ಟಿಕೊಂಡು ನಡೆಯುವುದು.
ಚಿಕ್ಕ ಮಕ್ಕಳು ಕಬ್ಬಿಣದ ಹೂಪುಗಳಲ್ಲಿ (Hoop) ಒಳಗೆ ಮೈಮಣಿಸಿಕೊಂಡು ಹೋಗಿ ಹೊರಬರುವುದು. ಇತ್ಯಾದಿ

ಉಲ್ಲೇಖ

ಸಮುದಾಯ
ದಡ

ಭೂಗೋಳ ಶಾಸ್ತ್ರದಲ್ಲಿ, ಸಾಮಾನ್ಯವಾಗಿ ದಡ ಶಬ್ದವು ಒಂದು ಜಲಸಮೂಹದ ಪಕ್ಕದಲ್ಲಿರುವ ನೆಲವನ್ನು ಸೂಚಿಸುತ್ತದೆ. ಕೆಳಗೆ ಹೇಳಿದಂತೆ, ಭೂಗೋಳ ಶಾಸ್ತ್ರದ ಭಿನ್ನ ಕ್ಷೇತ್ರಗಳಲ್ಲಿ ಭಿನ್ನ ರಚನೆಗಳನ್ನು ದಡಗಳೆಂದು ಸೂಚಿಸಲಾಗುತ್ತದೆ. ಸರೋವರ ವಿಜ್ಞಾನದಲ್ಲಿ (ಒಳನಾಡಿನ ನೀರಿನ ಅಧ್ಯಯನ), ಹೊಳೆಯ ದಡ ಅಥವಾ ನದಿಯ ದಡ ಎಂದರೆ ಒಂದು ನದಿ, ಹಳ್ಳ, ಅಥವಾ ಹೊಳೆಯ ಪಕ್ಕದಲ್ಲಿರುವ ಭೂಭಾಗ. ದಡವು ಜಲಮಾರ್ಗದ ತಟಗಳನ್ನು ಒಳಗೊಂಡಿರುತ್ತದೆ, ಈ ತಟಗಳ ನಡುವೆ ಹರಿವು ಸೀಮಿತವಾಗಿರುತ್ತದೆ. ನದಿ ಸಂಬಂಧಿ ಭೂಗೋಳ ಶಾಸ್ತ್ರದಲ್ಲಿ, ಹೊಳೆಯ ದಡಗಳು ವಿಶೇಷ ಆಸಕ್ತಿಯ ವಿಷಯವಾಗಿವೆ. ಇದು ನದಿಗಳು ಮತ್ತು ಹೊಳೆಗಳಿಗೆ ಸಂಬಂಧಿಸಿದ ಪ್ರಕ್ರಿಯೆಗಳನ್ನು ಮತ್ತು ಅವುಗಳಿಂದ ಸೃಷ್ಟಿಯಾದ ನಿಕ್ಷೇಪಗಳು ಹಾಗೂ ಭೂರೂಪಗಳನ್ನು ಅಧ್ಯಯನಿಸುತ್ತದೆ.

ವಿವರಣಾತ್ಮಕ ಪದಗಳಾದ ಎಡ ದಡ ಮತ್ತು ಬಲ ದಡ ಪದಗಳು ನದಿಯ ದಿಕ್ಕಿನಲ್ಲಿ ನೋಡುತ್ತಿರುವ ವೀಕ್ಷಕನಿಗೆ ಸಾಪೇಕ್ಷವಾಗಿವೆ, ಮತ್ತು ಬಲ ದಡವು ವೀಕ್ಷಕನ ಬಲಕ್ಕೆ ಇರುತ್ತದೆ. ಕೊಳಗಳು, ಜೌಗುಗಳು, ನದೀಮುಖಗಳು, ಜಲಾಶಯಗಳು ಅಥವಾ ಸರೋವರಗಳ ತೀರರೇಖೆಯು ಕೂಡ ಸರೋವರ ವಿಜ್ಞಾನದಲ್ಲಿ ಆಸಕ್ತಿಯ ವಿಷಯವಾಗಿವೆ ಮತ್ತು ಇವನ್ನು ಕೆಲವೊಮ್ಮೆ ದಡಗಳು ಎಂದು ಸೂಚಿಸಲಾಗುತ್ತದೆ. ಈ ಎಲ್ಲ ದಡಗಳು ಅಥವಾ ತೀರರೇಖೆಗಳ ಇಳುಕಲು ಲಂಬ ಇಳಿಜಾರಿನಿಂದ ಆಳವಲ್ಲದ ಇಳಿಜಾರಿನವರೆಗೆ ಬದಲಾಗಬಹುದು.

ಸಿಹಿನೀರು ಪರಿಸರ ವಿಜ್ಞಾನದಲ್ಲಿ, ದಡಗಳು ನದಿತೀರದ ಆವಾಸಸ್ಥಾನಗಳ ನೆಲೆಗಳಾಗಿ ಆಸಕ್ತಿಯ ವಿಷಯವಾಗಿವೆ. ನದೀತೀರದ ವಲಯಗಳು ಒಳನಾಡು ಮತ್ತು ಕೆಳನಾಡು ನದಿ ಮತ್ತು ಹೊಳೆ ತಳಗಳ ಉದ್ದಕ್ಕೆ ಇರುತ್ತವೆ. ಹಾಗೆಯೇ, ತಗ್ಗು ನೆಲ, ಜೌಗು, ಕೆಸರು ಭೂಮಿ, ಅಥವಾ ನದೀಮುಖದ ಸುತ್ತಲಿನ ಮತ್ತು ಅವುಗಳನ್ನು ಅವಲಂಬಿಸಿದ ಪರಿಸರ ವಿಜ್ಞಾನವನ್ನು ಕೆಲವೊಮ್ಮೆ ದಡವೆಂದು ಕರೆಯಲಾಗುತ್ತದೆ ಮತ್ತು ಇದನ್ನು ಸಿಹಿನೀರಿನ ಪರಿಸರ ವಿಜ್ಞಾನದಲ್ಲಿ ಅಧ್ಯಯನಿಸಲಾಗುತ್ತದೆ.

ಉಲ್ಲೇಖಗಳು

ಜಲವಿಜ್ಞಾನ
ಬಾಂಗ್ಲಾದೇಶ ಫ್ರೀಡಂ ಆನರ್

ಬಾಂಗ್ಲಾದೇಶ ಫ್ರೀಡಂ ಆನರ್ ( ಬಾಂಗ್ಲಾದೇಶೇ ಸಾಬಿದೀನನಾ ಸಮ್ಮಾನನಾ) ಬಾಂಗ್ಲಾದೇಶ ಸರ್ಕಾರವು ನೀಡುವ  ಉನ್ನತ ರಾಜ್ಯ ಪ್ರಶಸ್ತಿಯಾಗಿದೆ. ಇದನ್ನು ವಿದೇಶಿಗರಿಗೆ ನೀಡಲಾಗುತ್ತದೆ. 2011 ರ ಜುಲೈ 25 ರಂದು ಭಾರತೀಯ ಮಾಜಿ  ಪ್ರಧಾನಿ ಇಂದಿರಾ ಗಾಂಧಿಯವರಿಗೆ   ಮರಣೋತ್ತರವಾಗಿ  ನೀಡಲಾಯಿತು. 

ಬಾಂಗ್ಲಾದೇಶ  ಸ್ವಾತಂತ್ರ್ಯದ  ಯುದ್ಧದ ಸಮಯದಲ್ಲಿ ಮಿತ್ರರಾಷ್ಟ್ರದ  ಪಾತ್ರವನ್ನು ,ಮತ್ತು ಇಂತಹ ಸಂಕೀರ್ಣವಾದ ಪ್ರಾದೇಶಿಕ ಯುದ್ಧವನ್ನು ನಿರ್ವಹಿಸುವ ಅವರ ಸಾಮರ್ಥ್ಯ ಗುರುತಿಸಿ ಈ ಪ್ರಶಸ್ತಿಯನ್ನು ನೀಡಲಾಯಿತು. 

ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಅಧ್ಯಕ್ಷೆ , ಇಂದಿರಾ ಗಾಂಧಿಯವರ ಸೊಸೆ  ಸೋನಿಯಾ ಗಾಂಧಿಯವರಿಗೆ  ಬಾಂಗ್ಲಾದೇಶದ ಅಧ್ಯಕ್ಷ ಜಿಲ್ಲೂರ್ ರಹಮಾನ್ ಅವರು ಢಾಕಾದಲ್ಲಿ ನಡೆದ ಸಮಾರಂಭದಲ್ಲಿ ಪ್ರಶಸ್ತಿ ನೀಡಿದರು 

ಈ ಪ್ರಶಸ್ತಿಯು ಮೂರು ಕಿಲೋಗ್ರಾಮ್ ತೂಕವಿರುವ ಒಂದು ಕ್ರೆಸ್ಟ್ನ್ನು ಒಳಗೊಂಡಿದ್ದು, 400 ವರ್ಷ  ಹಳೆಯ ಟೆರಾಕೋಟಾದ 'ಕದಮ್ ಮರದ ಮೇಲೆ ಚಿನ್ನದಿಂದ ತಯಾರಿಸಿದ ಒಂದು ಉಲ್ಲೇಖವಿದೆ 

“Ms. Indira Gandhi stood by the side of the people of Bangladesh from the beginning of the Liberation War despite various adversities. She provided shelter to about one crore Bangladeshi refugees. She provided courage in the Liberation War by facing different diplomatic hurdles. She played a great role in freeing Bangabandhu from Pakistani jail. Her contribution to Bangladesh's Liberation War will be remembered forever.”

ಉಲ್ಲೇಖ 

ಬಾಂಗ್ಲಾದೇಶದ ನಾಗರಿಕ ಪ್ರಶಸ್ತಿಗಳು
ಪಟ್ಟಾಭಿ ಸೀತಾರಾಮಯ್ಯ

ಭೋಗರಾಜು ಪಟ್ಟಾಭಿ ಸೀತಾರಾಮಯ್ಯ (೨೪ ನವೆಂಬರ್ ೧೮೮೦ - ೧೭ ಡಿಸೆಂಬರ್ ೧೯೫೯)  ಭಾರತದ ಸ್ವಾತಂತ್ರ್ಯ ಹೋರಾಟಗಾರರು ಮತ್ತು ಆಂಧ್ರ ಪ್ರದೇಶದ ರಾಜಕಾರಣಿ.

ಆಂಧ್ರ ಪ್ರದೇಶದ ಪಶ್ಚಿಮ ಗೋದಾವರಿ ಜಿಲ್ಲೆಯ ಗುಂಡುಗೊಲನು ಹಳ್ಳಿಯಲ್ಲಿ ಜನಿಸಿದ ಪಟ್ಟಾಭಿಯವರು ಮದ್ರಾಸ್ ಕ್ರಿಶ್ಚಿಯನ್ ಕಾಲೇಜ್ ಇಂದ ಎಂ. ಬಿ. ಸಿ. ಎಂ. ಪದವಿ ಪಡೆದು ಮಚಿಲಿಪಟ್ಣಂ ಅಲ್ಲಿ ವೈದ್ಯ ವೃತ್ತಿ ಪ್ರಾರಂಭಿಸಿದರು. ಸಾಕಶ್ಟು ಆದಾಯ ತರುತ್ತಿದ್ದ ವೈದ್ಯ ವೃತ್ತಿಯನ್ನು ತ್ಯಜಿಸಿ ಸ್ವಾತಂತ್ರ್ಯ ಸಂಗ್ರಾಮಕ್ಕೆ ಧುಮುಕಿದರು. ೧೯೧೨-೧೯೧೩ ರಲ್ಲಿ ಪ್ರತ್ಯೇಕ ಆಂಧ್ರ ಪ್ರದೇಶಕ್ಕಾಗಿ ಚರ್ಚೆ ನಡೆಯುವಾಗ ದಿ ಹಿಂದೂ ಪತ್ರಿಕೆಯನ್ನೂ ಒಳಗೊಂಡಂತೆ ಹಲವಾರು ಪತ್ರಿಕೆಗಳಲ್ಲಿ ಭಾಷಾಧಾರಿತ ಪ್ರಾಂತ್ಯಗಳನ್ನು ರಚನೆಯನ್ನು ಪ್ರೋತ್ಸಾಹಿಸಿ  ಬಹಳಷ್ಟು ಅಂಕಣಗಳನ್ನು ಬರೆದರು.

೧೯೧೬ ರ ಲಕ್ನೋ ಕಾಂಗ್ರೆಸ್ ಅಧಿವೇಶನದಲ್ಲಿ, ಆಂಧ್ರ ಪ್ರದೇಶಕ್ಕಾಗಿಯೇ ಪ್ರತ್ಯೇಕ ಸಮಿತಿಯನ್ನು ಒತ್ತಾಯಿಸಿದರು. ಮಹಾತ್ಮ ಗಾಂಧಿಯವರು ಇದನ್ನು ವಿರೋಧಿಸಿದರಾದರೂ ತಿಲಕ್ ರ ಬೆಂಬಲದಿಂದ ೧೯೧೮ ರಲ್ಲಿ ಆಂಧ್ರ ಪ್ರದೇಶ ಕಾಂಗ್ರೆಸ್ ಸಮಿತಿ ಅಸ್ತಿತ್ವಕ್ಕೆ ಬಂದಿತು.  ಕಾಂಗ್ರೆಸ್ ನ್ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿ ಹಲವಾರು ವರ್ಷಗಳ ಕಾಲ ಸೇವೆ ಸಲ್ಲಿಸಿದ ಇವರು, ೧೯೩೭- ೧೯೪೦ ರ ಅವಧಿಗೆ ಆಂಧ್ರ ಪ್ರದೇಶ ಕಾಂಗ್ರೆಸ್ ಸಮಿತಿಯ ಅಧ್ಯಕ್ಷರಾದರು.

೧೯೩೯ ರ ತ್ರಿಪುರಿ ಕಾಂಗ್ರೆಸ್ ಅಧಿವೇಶನದಲ್ಲಿ ನೇತಾಜಿ ಸುಭಾಶ್ ಚಂದ್ರ ಬೋಸ್ ಅವರ ವಿರುದ್ಧ ಸ್ಪರ್ಧಿಸಿ ಅಧ್ಯಕ್ಷೀಯ ಚುನಾವಣೆಯಲ್ಲಿ ಸೋತರು. ನೇತಾಜಿಯವರ ಪ್ರಸಿದ್ಧಿ ಮತ್ತು ಪಟ್ಟಾಭಿಯವರ ಆಂಧ್ರ ರಾಜ್ಯಕ್ಕೆ ಒತ್ತಾಯವು ಸೋಲಿಗೆ ಕಾರಣಗಳು ಎಂದು ಹೇಳಲಾಗಿದೆ.

೧೯೪೨ ರ ಭಾರತ ಬಿಟ್ಟು ತೊಲಗಿ ಚಳುವಳಿಯಲ್ಲಿ ಭಾಗವಹಿಸಿದ್ದಕ್ಕಾಗಿ ಕಾಂಗ್ರೆಸ್ ಕಾರ್ಯಕಾರಿ ಸಮಿತಿಯ ಇತರ ಸದಸ್ಯರೊಂದಿಗೆ ಜೈಲುಪಾಲಾದರು. ಸುಮಾರು ಮೂರು ವರ್ಷಗಳ ಕಾಲ ಸೆರೆವಾಸ ಅನುಭವಿಸಿದ ಇವರು ಈ ಅವಧಿಯಲ್ಲಿ ಮಹಾರಾಷ್ತ್ರದ ಅಹ್ಮದ್ ನಗರದ ಕೋಟೆಯಲ್ಲಿ ಯಾವುದೇ ಬಾಹ್ಯ ಸಂಪರ್ಕವಿಲ್ಲದೆ ಕಾಲದೂಡಿದರು. ಸೆರೆವಾಸದ ದೈನಂದಿನ ಆಗು ಹೋಗುಗಳ ಬಗ್ಗೆ ದಿನಚರಿಯಲ್ಲಿ ಬರೆದಿಡುತ್ತಿದ್ದ ಇವರು ಆ ಅನುಭವಗಳನ್ನು ಫೆದರ್ಸ್ ಅಂಡ್ ಸ್ಟೋನ್ಸ್ ಎಂಬ ತಮ್ಮ ಪುಸ್ತಕದಲ್ಲಿ ಹಿಡಿದಿಟ್ಟಿದ್ದಾರೆ. ೧೯೩೫ ರಲ್ಲಿ ದಿ ಹಿಸ್ಟರಿ ಆಫ್ ದಿ ಕಾಂಗ್ರೆಸ್ ಎಂಬ ಪುಸ್ತಕ ಬರೆದರು. ಈ ಪುಸ್ತಕಕ್ಕೆ ಮುನ್ನುಡಿ ಬರೆದವರು ರಾಜೇಂದ್ರ ಪ್ರಸಾದ್. ಇವರ ಮತ್ತೊಂದು ಪ್ರಖ್ಯಾತ ಪುಸ್ತಕ- ಗಾಂಧಿ ಆಂಡ್ ಗಾಂಧಿಸಮ್.

೧೯೪೮ ರಲ್ಲಿ ಜವಾಹರ್ ಲಾಲ್ ನೆಹರೂ ಅವರ ಬೆಂಬಲದೊಂದಿಗೆ ಕಾಂಗ್ರೆಸ್ ಅಧ್ಯಕ್ಷೀಯ ಚುನಾವಣೆಯಲ್ಲಿ ಭಾಗವಹಿಸಿ ಗೆದ್ದರು. ಜೆ. ವಿ. ಪಿ. ಸಮಿತಿಯ ಸದಸ್ಯರಾಗಿದ್ದ ಇವರು ಭಾಷಾಧಾರಿತ ಪ್ರಾಂತ್ಯಗಳ ವಿಂಗಡಣೆಯನ್ನು ವಿರೋಧಿಸಿದರು. ಆದರೆ ಪೊಟ್ಟಿ ಶ್ರೀರಾಮುಲು ಅವರ ನಿಧನದಿಂದ ವಿಂಗಡಣೆಗೆ ಒಪ್ಪಿಕೊಳ್ಳಲೇಬೇಕಾಯಿತು. ಇದಕ್ಕೂ ಮುಂಚೆ, ಸಾಂವಿಧಾನಿಕ ಸಭೆಯ ಸದಸ್ಯರಾಗಿದ್ದರು. ೧೯೫೨ ರಲ್ಲಿ ರಾಜ್ಯ ಸಭೆಗೆ ಆಯ್ಕೆಯಾದರು. ೧೯೫೨ - ೧೯೫೭ ರ ಅವಧಿಗೆ ಮಧ್ಯ ಪ್ರದೇಶದ ರಾಜ್ಯಪಾಲರಾಗಿಯೂ ಸೇವೆ ಸಲ್ಲಿಸಿದರು . ೨೮ ನವೆಂಬರ್ ೧೯೨೩ ರಲ್ಲಿ ಮಚಿಲಿಪಟ್ಣಂ ಅಲ್ಲಿ  ಆಂಧ್ರ ಬ್ಯಾಂಕ್ ಸ್ಥಾಪಿಸಿದರು. ಈಗ ಇದರ ಮುಖ್ಯ ಕಛೇರಿ ಹೈದರಾಬಾದ್ ನಲ್ಲಿದೆ. ಆಂಧ್ರ ಇನ್ಶ್ಯೂರೆನ್ಸ್ ಕಂಪೆನಿ, ಕೃಷ್ನಾ ಜಿಲ್ಲಾ ಸಹಕಾರಿ ಬ್ಯಾಂಕ್ ಮತ್ತು ಜನ್ಮ ಭೂಮಿ ಎಂಬ ಪತ್ರಿಕೆಯನ್ನೂ ಪ್ರಾರಂಭಿಸಿದರು.

ಬಾಹ್ಯ ಕೊಂಡಿಗಳು 

 ಪಟ್ಟಾಭಿಯವರ ಜೀವನಚರಿತ್ರೆ
 ಬಿ. ಪಟ್ಟಾಭಿ ಸೀತಾರಾಮಯ್ಯರ ಜೀವನ ಚರಿತ್ರೆ 
 ಕಾಂಗ್ರೆಸ್ ಸಂದೇಶ್ - ಪಟ್ಟಾಭಿ ಸೀತಾರಾಮಯ್ಯರ ಜೀವನ ಚರಿತ್ರೆ